open-index/open-wikipedia-markdown huggingface dataset:
യക്ഷി (വിവക്ഷകൾ)

**യക്ഷി** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*യക്ഷി - ഇന്ത്യയിൽ പുരാതനകാലം മുതൽക്കേ ആരാധിച്ചു വന്നിരുന്ന ഒരു ആരാധനാ മൂർത്തി.
*യക്ഷി (നോവൽ) - 1967-ൽ പുറത്തിറങ്ങിയ പ്രശസ്തമായ മലയാളം നോവൽ.
*യക്ഷി (ചലച്ചിത്രം) - 1968-ൽ പുറത്തിറങ്ങിയ മലയാളചലച്ചിത്രം
*യക്ഷി, ഫെയ്ത്ത്ഫുള്ളി യുവേഴ്‌സ് - 2012-ലെ ഒരു മലയാളചലച്ചിത്രം.
*യക്ഷി (ശിൽപം) - കാനായി കുഞ്ഞിരാമന്റെ  ശിൽപ്പം. 

## അവലംബം
ദ്രാവിഡ മുന്നേറ്റ കഴകം

**ദ്രാവിഡ മുന്നേറ്റ കഴകം** ()  1949-ൽ തമിഴ്‌നാട്ടിൽ രൂപീകൃതമായ ഒരു പ്രാദേശിക രാഷ്ട്രീയ പാർട്ടിയാണ്‌. തമിഴ്‌നാടിന്റെ സമീപ പ്രദേശമായ പുതുച്ചേരിയിലും ഇതിനു സാന്നിദ്ധ്യമുണ്ട്. ഇ.വി. രാമസ്വാമി നായ്‌കർ സ്ഥാപിച്ച ദ്രാവിഡർ കഴകം (1944 വരെ ജസ്റ്റിസ് പാർട്ടി എന്നറിയപ്പെട്ടു) പാർട്ടിയിൽ നിന്നു വേർപെടുത്തു സി.എൻ. അണ്ണാദുരൈ1949 ൽ സ്ഥാപിച്ച പാർട്ടിയാണിത്.ഹിന്ദിക്കെതിരായും ഒരു സ്വതന്ത്രരാഷ്ട്രം സ്ഥാപിക്കുന്നതിനു വേണ്ടിയും  നില കൊണ്ട ഈ പ്രസ്ഥാനം 1956-നു ശേഷം രാഷ്ട്രീയ പാർട്ടിയായി മാറി. 1957-ൽ ആദ്യമായി തിരഞ്ഞെടുപ്പിൽ പങ്കെടുത്തു. 1962-ൽ പാർട്ടി 50 സീറ്റുകൾ നേടി. `സ്വതന്ത്രദ്രാവിഡനാട് വാദം' ഉപേക്ഷിച്ച അവർ 1967 ൽ അധികാരത്തിൽ വന്നു. 1969ൽ മുഖ്യമന്ത്രി അണ്ണാദുരൈ അന്തരിച്ചതിനെത്തുടർന്ന് കരുണാനിധി അധികാരമേറ്റെടുത്തു. 1973ൽ ഡി.എം.കെ. പിളർന്നു. എം.ജി. ആറിന്റെ നേതൃത്വത്തിൽ അണ്ണാ ഡി.എം.കെ. രൂപം കൊണ്ടു. എം.ജി.ആറിന്റെ ജനസ്വാധീനം വർധിക്കുകയും 1987 ൽ  മരിക്കുന്നതു വരെ മുഖ്യമന്ത്രിയായി തുടരുകയും ചെയ്തു. തുടർന്ന് എം.ജി. ആറിന്റെ ഭാര്യ വി.എൻ. ജാനകി പാർട്ടിനേതാവും മുഖ്യമന്ത്രിയുമായി (1988). ജാനകിയുടെ മരണത്തെത്തുടർന്ന് ജയലളിത അണ്ണാ ഡി.എം.കെ. ജനറൽ സെക്രട്ടറിയായി; മുഖ്യമന്ത്രിയും. ഇരുഗ്രൂപ്പുകളും കേന്ദ്രമന്ത്രിസഭയിൽ പങ്കാളികളായിരുന്നിട്ടുണ്ട് . 1969 മുതൽ 2018 ൽ മരിക്കുന്നതു വരെ കരുണാനിധി ആയിരുന്നു ഈ പാർട്ടിയുടെ നേതാവ്.

## അവലംബം


വർഗ്ഗം:ദ്രാവിഡ പ്രസ്ഥാനം
മാലൂർ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ പേരാവൂർ ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് **മാലൂർ  ഗ്രാമപഞ്ചായത്ത്**.  ഈ ഗ്രാമപഞ്ചായത്ത്  കൂത്തുപറമ്പ് നിയമസഭാ മണ്ഡലത്തിലും, കണ്ണൂർ ലോകസഭാമണ്ഡലത്തിലും ഉൾപ്പെടുന്നു. ശിവപുരം, തോലമ്പ്ര എന്നീ വില്ലേജുകളാണ്‌ ഈ പഞ്ചായത്തിലുള്ളത്.

## അതിരുകൾ
കിഴക്ക്: പേരാവൂർ ഗ്രാമപഞ്ചായത്ത്

വടക്ക്: പുരളി മല

തെക്ക്: ഇടുംബ,കണ്ടേരിപ്പൊയിൽ, മാങ്ങാട്ടിടം പഞ്ചായത്തുകൾ

പടിഞ്ഞാറ്: മട്ടന്നൂർ മുൻസിപ്പാലിറ്റി
## ആരാധനാലയങ്ങൾ
*ശിവപുരം ശിവക്ഷേത്രം, 
* മാലൂർ പടി ക്ഷേത്രം
*മാലൂർ പനക്കുളംക്ഷേത്രം, 
*തേലാമ്പ്ര ശ്രീകൃഷ്‌ണക്ഷേത്രം, 
*ശിവപുരം ജുമാമസ്‌ജിദ്‌, 
*മാലൂർ ജുമാ മസ്‌ജിദ്‌, 
*കാഞ്ഞിലേരി ജുമാ മസ്‌ജിദ്‌

## ഇതും കാണുക
കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഓൾ ഇന്ത്യ അണ്ണാ ദ്രാവിഡ മുന്നേറ്റ കഴകം

**ആൾ ഇന്ത്യാ അണ്ണാ ദ്രാവിഡ മുന്നേറ്റ കഴകം** (**AIADMK**) () തമിഴ്‌നാട്ടിലെ‍ ഒരു പ്രാദേശിക രാഷ്ട്രീയകക്ഷിയാണ്. എം.ജി. രാമചന്ദ്രൻ ആണ് ഈ പാർട്ടി സ്ഥാപിച്ചത്. ചെന്നൈ നഗരത്തിലെ റോയംപേട്ട് എന്ന സ്ഥലത്ത് 1986-ൽ എം.ജി രാമചന്ദ്രന്റെ ഭാര്യ ജാനകി രാമചന്ദ്രൻ നൽകിയ സ്ഥലത്താണ്‌ ഈ പാർട്ടിയുടെ ആസ്ഥാനം.

## അവലംബം


വർഗ്ഗം:ഇന്ത്യയിലെ രാഷ്ട്രീയകക്ഷികൾ
വർഗ്ഗം:ജയലളിത
വാഴ്‌സ

പോളണ്ടിന്റെ തലസ്ഥാനമാണ്‌ **വാഴ്‌സ**(പോളിഷ്:Warszawa). പോളണ്ടിലെ ഏറ്റവും ജനസംഖ്യയുള്ള നഗരമാണിത്. യൂറോപ്പിയൻ യൂണിയനിലെ ഏറ്റവും വലിയ എട്ടാമത്തെ നഗരമായ ഇവിടത്തെ ജനസംഖ്യ 1,706,624 ആണ്‌. ബാൾട്ടിക് സമുദ്രതീരത്തുനിന്നും കാർപാത്ത്യൻ പർവ്വതനിരകളിൽനിന്നും ഏകദേശം 370 കിലോമീറ്റർ അകലെയായാണ്‌ ഈ നഗരം സ്ഥിതിചെയ്യുന്നത്. വിസ്തുല (പോളിഷ്:Wisła)നദി വാഴ്‌സയിലൂടെയാണ്‌ ഒഴുകുന്നത്.

മേരി ക്യൂറി ജനിച്ചത് വാഴ്‌സയിലാണ്‌.

രാജ്യം ഭരിച്ചിരുന്ന സിഗിസ്മണ്ട് മൂന്നാമൻ പോളണ്ടിൻ്റെ തലസ്ഥനവും തൻ്റെ രാജകൊട്ടാരവും ക്രകോവ്വിൽ നിന്നും വാഴ്‌സയിലേക്ക് മാറ്റിയതോടെയാണ് ഇവിടം ശ്രദ്ധിക്കപ്പെട്ടു തുടങ്ങിയത്.  ഗംഭീരമായ വാസ്തുവിദ്യയും ആഢംബരവും വിപുലമായ നടപ്പാതകളും രണ്ടാം ലോക മഹായുദ്ധത്തിന് മുമ്പ് വാർസോയ്ക്ക് 'വടക്കിൻ്റെ പാരീസ്' എന്ന വിളിപ്പേര് നേടിക്കൊടുത്തു. 

## അവലംബം
 

വർഗ്ഗം:വാഴ്‌സ
വർഗ്ഗം:പോളണ്ടിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
ബാകു

അസർബെയ്ജാന്റെ തലസ്ഥാനമാണ്‌ **ബാകു** കാസ്പിയൻ കടൽ തീരത്തു സ്ഥിതിചെയ്യുന്ന ഈ നഗരം അസർബെയ്ജാനിലെ ഏറ്റവും ജനസംഖ്യയുള്ള നഗരവും, ഏറ്റവും വലിയ തുറമുഖവും കൂടിയാണ്‌. ഏകദേശം 20 ലക്ഷത്തോളം ആളുകൾ വസിക്കുന്ന ഈ നഗരത്തെപ്പറ്റി ആറാം നൂറ്റാണ്ടു മുതലുള്ള ചരിത്രരേഖകൾ ലഭ്യമാണ്‌..

ബാക്കുവിനെ പന്ത്രണ്ട് അഡ്മിനിസ്ട്രേറ്റീവ് റയാനുകളായും 48 ടൗൺഷിപ്പുകളായും തിരിച്ചിരിക്കുന്നു. ബാക്കു ദ്വീപസമൂഹത്തിലെ ദ്വീപുകളിലെ ടൗൺഷിപ്പുകളും ബാക്കുവിൽ നിന്ന് 60 കിലോമീറ്റർ (37 മൈൽ) അകലെയുള്ള കാസ്പിയൻ കടലിലെ സ്റ്റിൽട്ടുകളിൽ നിർമ്മിച്ച ഓയിൽ റോക്ക്സ് പട്ടണവും ഇവയിൽ പെടുന്നു. ബേക്കിലെ ഇന്നർ സിറ്റി, ഷിർവാൻഷയുടെ കൊട്ടാരം, മെയ്ഡൻ ടവർ എന്നിവ 2000 ൽ യുനെസ്കോയുടെ ലോക പൈതൃക സ്ഥലമായി ആലേഖനം ചെയ്യപ്പെട്ടു. ലോൺലി പ്ലാനറ്റിന്റെ റാങ്കിംഗ് അനുസരിച്ച്, നഗര രാത്രി ജീവിതത്തിനുള്ള ലോകത്തിലെ മികച്ച പത്ത് സ്ഥലങ്ങളിൽ ഒന്നാണ് ബാക്കു.

അസർബൈജാനിലെ ശാസ്ത്ര, സാംസ്കാരിക, വ്യാവസായിക കേന്ദ്രമാണ് നഗരം. നിരവധി അസർബൈജാനി സ്ഥാപനങ്ങളുടെ ആസ്ഥാനം അവിടെയുണ്ട്. പ്രതിവർഷം രണ്ട് ദശലക്ഷം ടൺ പൊതുവായതും ഉണങ്ങിയതുമായ ചരക്കുകൾ കൈകാര്യം ചെയ്യാൻ ബാക്കു ഇന്റർനാഷണൽ സീ ട്രേഡ് പോർട്ടിന് കഴിയും. സമീപ വർഷങ്ങളിൽ, ബാക്കു അന്താരാഷ്ട്ര മത്സരങ്ങളുടെ ഒരു പ്രധാന വേദിയായി മാറി. ഇത് 2012 ൽ 57-ാമത് യൂറോവിഷൻ ഗാനമത്സരത്തിന് ആതിഥേയത്വം വഹിച്ചു, 2015 യൂറോപ്യൻ ഗെയിംസ്, നാലാമത്തെ ഇസ്ലാമിക് സോളിഡാരിറ്റി ഗെയിംസ്, 2016 മുതൽ എഫ് 1 അസർബൈജാൻ ഗ്രാൻഡ് പ്രിക്സ്, 2018–19 യുവേഫ യൂറോപ്പ ലീഗിന്റെ ഫൈനലിന് ആതിഥേയത്വം വഹിച്ചു, ഒപ്പം യുവേഫയുടെ ആതിഥേയ നഗരങ്ങളിലൊന്നായിരിക്കും യൂറോ 2020.

"കാറ്റിന്റെ നഗരം" എന്ന വിളിപ്പേരിൽ പ്രതിഫലിക്കുന്ന കഠിനമായ കാറ്റിനാൽ നഗരം പ്രശസ്തമാണ്.

## അവലംബം
 

വർഗ്ഗം:ബാകു
വർഗ്ഗം:അസർബെയ്ജാനിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
കീവ്

യുക്രെയിനിന്റെ തലസ്ഥാനമാണ്‌ **കീവ്**(;യുക്രേനിയൻ:Київ, റഷ്യൻ:Ки́ев). യുക്രെയിനിലെ ഏറ്റവും വലിയ നഗരമായ ഇത് ഡ്നെയ്പർ നദിയോട് തൊട്ടായി സ്ഥിതിചെയ്യുന്നു. ഏകദേശം 2.7 ലക്ഷം ആളുകൾ ഈ നഗരത്തിൽ താമസിക്കുന്നു.(ഔദ്യോഗികമായി 2.61 ലക്ഷം )

അഞ്ചാം നൂറ്റാണ്ടിലോ ആറാം നൂറ്റാണ്ടിലോ സ്ലാവിക് വംശജർ ഇവിടെ താമസമുറപ്പിച്ചതായി കരുതപ്പെടുന്നു. 1240-ലെ മംഗോളിയക്കാരുടെ ആക്രമണത്തിൽ ഈ നഗരം പൂർണ്ണമായി തകർക്കപ്പെടുകയുണ്ടായി. ലിത്വേനിയൻ (ഗ്രാന്റ് ഡച്ചി ഒഫ് പിത്വേനിയ), പോളണ്ട്, റഷ്യ എന്നിവയുടെ ഭരണത്തിൽ കീഴിലുമായിരുന്ന ഈ നഗരം 1991-ൽ, സോവിയറ്റ് യൂണിയന്റെ പതനത്തിനുശേഷം, യുക്രെയിൻ സ്വാതന്ത്ര്യം പ്രഖ്യാപിച്ചപ്പോൾ രാജ്യതലസ്ഥാനമായി.

## അവലംബം
 

വർഗ്ഗം:കീവ്
വർഗ്ഗം:ഉക്രൈനിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
കോക്കൂർ

കേരളത്തിലെ മലപ്പുറം ജില്ലയിലെ ആലംകോട് പഞ്ചായത്തിലെ ഒരു ഗ്രാമമാണ്‌‌ **കോക്കൂർ**. 

## സ്ഥാനം
തൃശ്ശൂർ - കോഴിക്കോട് ഹൈവേയിൽ വളയംകുളത്ത് നിന്ന് ചാലിശ്ശേരി പോകുന്ന റോഡിൽ ഏകദേശം ഒരു കിലോമീറ്റർ ദൂരെയാണ്‌ ഈ പ്രദേശം. തൃശ്ശൂർ, പാലക്കാട് ജില്ലകളുമായി അതിർത്തി പങ്കിടുന്ന സ്ഥലമാണിത്. കോക്കൂർ നിന്ന് വടക്ക് ഭാഗത്തേക്ക് ആനക്കര, കുറ്റിപ്പുറം പ്രദേശങ്ങളാണ്.

## സ്ഥാപനങ്ങൾ
കോക്കൂർ നിന്ന് തെക്കോട്ട് പോകുന്ന വഴിയിലാണ്‌ കോക്കൂർ ഗവണ്മെന്റ് ഹൈസ്കൂൾ, പോസ്റ്റ് ഓഫീസ്, ഹെൽത്ത് സെന്റർ എന്നിവ നിലകൊള്ളുന്നത്.

കിഴക്കോട്ടുള്ള വഴിയിൽ ടെക്നിക്കൽ ഹൈസ്കൂൾ സ്ഥിതി ചെയ്യുന്നു.

കോക്കൂർ പോസ്റ്റ് ഓഫീസിന്റെ കീഴിലാണ്‌ സമീപ പ്രദേശങ്ങളായ കോലിക്കര, വളയംകുളം, ചിയ്യാനൂർ എന്നിവ.
കോക്കൂർ ജുമാമസ്ജിദ് എന്ന പുരാതന പള്ളി നിലകൊള്ളുന്നത് സമീപത്തുള്ള പാവിട്ടപുറം എന്ന പ്രദേശത്താണ്‌.

## വാർഡുകൾ
കോക്കൂർ നോർത്ത്, കോക്കൂർ, കോക്കൂർ വെസ്റ്റ് എന്നിങ്ങനെ മൂന്ന് വാർഡുകൾ കോക്കൂരിനെ ആലംകോട് ഗ്രാമപഞ്ചായത്തിൽ പ്രതിനിധീകരിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
അഗത സാങ്മ

2019 മുതൽ 2024 വരെ മേഘാലയിലെ ടൂറ മണ്ഡലത്തിൽ നിന്നുള്ള ലോക്സഭാംഗമായിരുന്നു അഗത സാംഗ്മ. മുതിർന്ന എൻ.പി.പി നേതാവും മുൻ ലോക്സഭ സ്പീക്കറുമായിരുന്ന പി.എ.സാംഗ്മയുടെ മകളും മേഘാലയ മുഖ്യമന്ത്രിയായി തുടരുന്ന കോൺറാഡ് സാംഗ്മയുടെ സഹോദരിയുമാണ് ** അഗത സാംഗ്മ.(ജനനം : 24 ജൂലൈ 1980) ** മൻമോഹൻ സിംഗ് നയിച്ച
2009-ലെ രണ്ടാം യു.പി.എ സർക്കാരിൽ
29-മത്തെ വയസിൽ ആദ്യമായി കേന്ദ്രമന്ത്രിയായി തിരഞ്ഞെടുക്കപ്പെട്ട അഗത ഈ സ്ഥാനത്ത് എത്തുന്ന രണ്ടാമത്തെ വനിതയാണ്.

## ജീവിതരേഖ
മുൻ ലോക്സഭ സ്പീക്കറായിരുന്ന പി.എ.സാംഗ്മയുടേയും സോറാദിനിയുടേയും മകളായി 1980 ജൂലൈ 24ന് മേഘാലയയിലെ വെസ്റ്റ് ഗാരോ ഹിൽസിൽ ജനനം.
പ്രാഥമിക വിദ്യാഭ്യാസത്തിന് ശേഷം പൂനൈ യൂണിവേഴ്സിറ്റിയിൽ നിന്ന് ബിരുദം നേടി. ഇംഗ്ലണ്ടിലെ നോട്ടിങ്ഹാം യൂണിവേഴ്സിറ്റിയിൽ നിന്ന് ബിരുദാനന്തര ബിരുദവും നേടി പഠനം പൂർത്തിയാക്കി.

## രാഷ്ട്രീയ ജീവിതം
2008-ൽ ലോക്സഭാംഗമായിരുന്ന പിതാവ് പി.എ.സാംഗ്മ സംസ്ഥാന തിരഞ്ഞെടുപ്പിൽ മത്സരിക്കുന്നതിനായി ലോക്സഭാംഗത്വം രാജിവച്ചതിനെ തുടർന്ന് നടന്ന ഉപ-തിരഞ്ഞെടുപ്പിൽ ടൂറ മണ്ഡലത്തിൽ ആദ്യമായി ലോക്സഭാംഗമായി തിരഞ്ഞെടുക്കപ്പെട്ടു. 
2009-ലെ ലോക്സഭ തിരഞ്ഞെടുപ്പിൽ വീണ്ടും ടൂറയിൽ നിന്ന് തന്നെ മത്സരിച്ചു വിജയിച്ചു.
2009-ൽ 29-മത്തെ വയസിൽ ആദ്യമായി സംസ്ഥാന ചുമതലയുള്ള കേന്ദ്രമന്ത്രിയായി തിരഞ്ഞെടുക്കപ്പെട്ടു.
വടക്കു കിഴക്കൻ സംസ്ഥാനത്ത് നിന്ന് കേന്ദ്രമന്ത്രി സ്ഥാനത്ത് എത്തുന്ന രണ്ടാമത്തെ വനിതയാണ് അഗത. ആസാമിൽ നിന്നുള്ള രേണുകദേവി ബർകടകിയാണ് ആദ്യമായി ഈ സ്ഥാനത്ത് എത്തിയത്.

2012-ൽ നടന്ന കേന്ദ്രമന്ത്രിസഭ പുന:സംഘടനയിൽ ഒഴിവാക്കപ്പെട്ടതിനെ തുടർന്ന് എൻ.സി.പി വിട്ടു.
2012-ലെ രാഷ്ട്രപതി തിരഞ്ഞെടുപ്പിൽ എൻ.സി.പിയുടെ സമ്മതമില്ലാതെ വിമത സ്ഥാനാർത്ഥിയായ പിതാവ് പി.എ.സാംഗ്മയ്ക്ക് അനുകൂലമായി വോട്ട് ചെയ്തതിനെ തുടർന്ന് അഗത എൻ.സി.പിയിൽ നിന്ന് വിമർശനം നേരിട്ടു. ഒടുവിൽ മുതിർന്ന എൻ.സി.പി നേതാവ് ശരദ് പവാർ സാംഗ്മയെയും മകളെയും എൻ.സി.പിയിൽ നിന്ന് പുറത്താക്കി.
2012-ലെ രാഷ്ട്രപതി തിരഞ്ഞെടുപ്പിൽ യു.പി.എ പ്രഖ്യാപിച്ച കോൺഗ്രസ് സ്ഥാനാർത്ഥിയായ പ്രണബ് മുഖർജിയാണ് വിജയിച്ചത്.
എൻ.സി.പി അടക്കമുള്ള ഘടകകക്ഷികളുടെ പിന്തുണയും പ്രണബിന് അനുകൂലമായി. 

2012-ൽ പി.എ.സാംഗ്മ നാഷണലിസ്റ്റ് പീപ്പിൾസ് പാർട്ടി അഥവാ എൻ.പി.പി രൂപീകരിച്ചു.
2017-ലെ മേഘാലയ നിയമസഭ തിരഞ്ഞെടുപ്പിൽ എൻ.പി.പി ടിക്കറ്റിൽ നിന്നും സൗത്ത് ടൂറ മണ്ഡലത്തിൽ നിന്ന് നിയമസഭാംഗമായെങ്കിലും സഹോദരനായ കോൺറാഡ് സാംഗ്മയ്ക്ക് ഉപ-തിരഞ്ഞെടുപ്പിൽ മത്സരിക്കുന്നതിന് വേണ്ടി നിയമസഭാംഗത്വം രാജിവച്ചു.
2019-ലെ ലോക്സഭ തിരഞ്ഞെടുപ്പിൽ ടൂറ മണ്ഡലത്തിൽ നിന്ന് വിജയിച്ച് മൂന്നാം തവണയും ലോക്സഭയിലെത്തി.

## അവലംബം

വർഗ്ഗം:1980-ൽ ജനിച്ചവർ

വർഗ്ഗം:ജൂലൈ 24-ന് ജനിച്ചവർ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:നാഷണലിസ്റ്റ് കോൺഗ്രസ് പാർട്ടി നേതാക്കൾ
വർഗ്ഗം:പതിനേഴാം ലോകസഭയിൽ മേഘാലയയിൽ നിന്നുള്ള അംഗങ്ങൾ
റെഡ് ഹാറ്റ് എന്റർപ്രൈസ് ലിനക്സ്

വ്യവസായ സ്ഥാപനങ്ങളെ ലക്ഷ്യമാക്കി റെഡ്‌ഹാറ്റ് പുറത്തിറക്കുന്ന ലിനക്സ് അധിഷ്ടിധമായ ഒരു കമ്പ്യൂട്ടർ ഓപ്പറേറ്റിങ് സിസ്റ്റമാണ് **റെഡ്‌ഹാറ്റ് എന്റർപ്രൈസ് ലിനക്സ്**. റെഡ്‌ഹാറ്റ്, അവരുടെ ഓരോ ലിനക്സ് പതിപ്പിനേയും 7 വർഷം പിന്തുണയക്കും.

18 മുതൽ 24 മാസം കൂടുമ്പോഴാണ്‌ റെഡ്‌ഹാറ്റ് ലിനക്സിന്റെ പുതിയ പതിപ്പുക്കൾ പുറത്തിറങ്ങുന്നത്. പഴയ പതിപ്പുകൾ ഉപയോഗിക്കുന്ന ഉപഭോക്താക്കൾക്ക് പുതിയ പതിപ്പിലേക്ക് സൗജന്യമായിത്തന്നെ പുതുക്കാവുന്നതാണ്‌. റെഡ്‌ഹാറ്റ് എന്റർപ്രൈസ് ലിനക്സ് x86-64, പവർ ഐഎസ്എ(Power ISA), ആം64 (ARM64), ഐബിഎം ഇസഡ്(IBM Z) എന്നിവയ്‌ക്കായുള്ള സെർവർ പതിപ്പുകളിലും x86-64-നുള്ള ഒരു ഡെസ്‌ക്‌ടോപ്പ് പതിപ്പിലും റിലീസ് ചെയ്യുന്നു. ഫെഡോറ ലിനക്സ് അതിന്റെ അപ്‌സ്ട്രീം ഉറവിടമായി പ്രവർത്തിക്കുന്നു. റെഡ്‌ഹാറ്റിന്റെ എല്ലാ ഔദ്യോഗിക പിന്തുണയും പരിശീലനവും, റെഡ്‌ഹാറ്റ് സർട്ടിഫിക്കേഷൻ പ്രോഗ്രാമും, റെഡ്‌ഹാറ്റ് എന്റർപ്രൈസ് ലിനക്സ് പ്ലാറ്റ്‌ഫോമിൽ ശ്രദ്ധ കേന്ദ്രീകരിക്കുന്നു.

"റെഡ്‌ഹാറ്റ് ലിനക്സ് അഡ്വാൻസ്ഡ് സെർവർ" എന്ന പേരിലാണ് ആദ്യം റെഡ്‌ഹാറ്റ് എന്റർപ്രൈസ് ലിനക്സിന്റെ ആദ്യ പതിപ്പ് വിപണിയിൽ വന്നത്. 2003-ൽ, റെഡ്‌ഹാറ്റ് ലിനക്സ് അഡ്വാൻസ്ഡ് സെർവറിനെ "റെഡ്‌ഹാറ്റ് എന്റർപ്രൈസ് ലിനക്സ് എഎസ്(AS)" ആയി പുനർനാമകരണം ചെയ്യുകയും റെഡ്‌ഹാറ്റ് എന്റർപ്രൈസ് ലിനക്സ് ഇഎസ്(ES), റെഡ്‌ഹാറ്റ് എന്റർപ്രൈസ് ലിനക്സ് ഡബ്ല്യൂഎസ്(WS) എന്നീ രണ്ട് വേരിയന്റുകൾ കൂടി ചേർക്കുകയും ചെയ്തു.

റെഡ്‌ഹാറ്റ് എന്റർപ്രൈസ് ലിനക്സിന്റെ  ഔദ്യോഗികമായി പിന്തുണയ്ക്കുന്ന പതിപ്പുകളുടെ സൗജന്യ പുനർവിതരണം നിയന്ത്രിക്കുന്നതിന് കർശനമായ ട്രേഡ്മാർക്ക് നിയമങ്ങൾ ഉപയോഗിക്കുന്നു, പക്ഷേ ഇപ്പോഴും അതിന്റെ സോഴ്സ് കോഡ് സ്വതന്ത്രമായി നൽകുന്നു. റെഡ്‌ഹാറ്റിന്റെ വ്യാപാരമുദ്രകൾ പോലെയുള്ള സ്വതന്ത്രമല്ലാത്ത ഘടകങ്ങൾ നീക്കം ചെയ്തുകൊണ്ട് മൂന്നാം-കക്ഷി ഡെറിവേറ്റീവുകൾ നിർമ്മിക്കാനും പുനർവിതരണം ചെയ്യാനും കഴിയും. റോക്കി ലിനക്സ്, അൽമാലിനക്സ് എന്നിവ പോലുള്ള കമ്മ്യൂണിറ്റി പിന്തുണയുള്ള വിതരണങ്ങളും ഒറാക്കിൾ ലിനക്സ് പോലുള്ള വാണിജ്യ ഫോർക്കുകളും മറ്റും ഇതിനുദാഹരണങ്ങളാണ്.

## വകഭേദങ്ങൾ
വികസന ആവശ്യങ്ങൾക്കായി റെഡ്‌ഹാറ്റ് എന്റർപ്രൈസ് ലിനക്സ് സെർവർ സബ്‌സ്‌ക്രിപ്‌ഷൻ യാതൊരു വിലയും കൂടാതെ ലഭ്യമാണ്. ഡെവലപ്പർമാർ റെഡ്‌ഹാറ്റ് ഡെവലപ്പർ പ്രോഗ്രാമിനായി രജിസ്റ്റർ ചെയ്യുകയും ഉൽപ്പാദന ഉപയോഗം വിലക്കുന്ന ലൈസൻസ് നിബന്ധനകൾ അംഗീകരിക്കുകയും വേണം. ഈ സൗജന്യ ഡെവലപ്പർ സബ്‌സ്‌ക്രിപ്‌ഷൻ 2016 മാർച്ച് 31-ന് പ്രഖ്യാപിച്ചു.

ഡെസ്ക്ടോപ്പ്, സെർവർ വേരിയന്റുകളുടെ "അക്കാദമിക്" പതിപ്പുകളും ഉണ്ട്.അവ സ്‌കൂളുകൾക്കും വിദ്യാർത്ഥികൾക്കും വാഗ്ദാനം ചെയ്യുന്നു, ചെലവ് കുറവാണ്, കൂടാതെ ഒരു ഓപ്‌ഷണൽ എക്‌സ്‌ട്രാ ആയി റെഡ്‌ഹാറ്റ് സാങ്കേതിക പിന്തുണയും നൽകുന്നു. ഉപഭോക്തൃ കോൺടാക്റ്റുകളുടെ എണ്ണത്തെ അടിസ്ഥാനമാക്കിയുള്ള വെബ് പിന്തുണ പ്രത്യേകം വാങ്ങാം.
## പതിപ്പുകൾ

## സൌജന്യ ഡൗൺലോഡ്
Origin: USA

Category: Server

Desktop environment: GNOME

Architecture: x86_64

Based on: Fedora

Image Size: 8.4 GB

Media: Install DVD

The last version | Released: 9.1 | November 16, 2022

ഇപ്പോൾ ഡൗൺലോഡ് ചെയ്യുക

## കൂടുതൽ വായിക്കുക

* 
* 
* 
* 
* 
* 
* 
* 

## പുറത്തേക്കുള്ള കണ്ണികൾ

* 
* Brian Stevens, CTO and vice president of engineering, Red Hat on why Red Hat Enterprise Linux is "The Business OS for Flexibility and Value" 
* 

* Fedora Project – History of Red Hat Linux
* Red Hat, Inc. – Linux documentation
* 

## അവലംബം
വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:റെഡ് ഹാറ്റ് എന്റർപ്രൈസ് ലിനക്സ്
വൃഷണം

പുരുഷന്മാരിൽ ശിശ്നത്തിനു താഴെയായി ത്വക്കുകൊണ്ടുള്ള ഒരു സഞ്ചിയിൽ (വൃഷണ സഞ്ചി) കിടക്കുന്ന പുരുഷ ബീജങ്ങളെയും, പുരുഷ ഹോർമോണായ (ആൻഡ്രൊജൻ) ടെസ്റ്റോസ്റ്റിറോൺ (Testosterone) എന്നിവ ഉത്പാദിപ്പിക്കുന്ന അവയവമാണ് **വൃഷണം (Testes)**. ഇതാണ് ഇവയുടെ ധർമ്മം. ഇവ രണ്ടെണ്ണം ഉണ്ട്. ശരീരത്തിനേക്കാൾ (37 ഡിഗ്രി സെൻറ്റിഗ്രേഡ്) കുറഞ്ഞ ഊഷ്മാവിൽ മാത്രമേ ബീജോല്പ്പാദനം നടക്കൂ എന്നതുകൊണ്ടാണ്‌ ശരീരത്തിനു പുറത്തുള്ള ഒരു സഞ്ചിയിൽ തൂക്കിയിട്ടിരിക്കുന്നത്. ശരീരതാപനില കൂടുമ്പോൾ വൃഷണസഞ്ചി വികസിക്കുകയും താപനില കുറയുമ്പോൾ ചുരുങ്ങുകയും ചെയ്യും. കൗമാര പ്രായത്തോടെ വൃഷണ സഞ്ചിയിൽ ഹോർമോൺ, ബീജ ഉത്പാദനം ആരംഭിക്കുകയും ഗുഹ്യരോമം ഉണ്ടാകുകയും ചെയ്യും. വാർദ്ധക്യത്തോടെ വൃഷണങ്ങളുടെ പ്രവർത്തനം കുറയുകയും, ഹോർമോൺ ഉത്പാദനം ചുരുങ്ങുകയും ചെയ്യാറുണ്ട്. ആൻഡ്രോപോസ് ഇതിനൊരു കാരണമാണ്.  

ഓറോന്നിനും 5സെ.മീ നീളവും അര ഔൺസ് തൂക്കവും ഉണ്ടാവും. അമിതമായി ചൂട് ഏൽക്കുന്ന സാഹചര്യം ഉണ്ടായാൽ വൃഷണത്തിലെ ബീജങ്ങൾ നശിച്ചുപോകുവാൻ സാധ്യതയുണ്ട്. ഇത് പുരുഷ വന്ധ്യതയ്ക്ക് കാരണമാകാം. 

## ഇവയും കാണൂ
* വൃഷണ സഞ്ചി
* ശിശ്നം

വർഗ്ഗം:അന്തഃസ്രാവീ വ്യൂഹം
ലെഡ് സെപ്പലിൻ

1968ൽ രൂപീകൃതമായ ഒരു ഇംഗ്ളീഷ് റോക്ക് ബാൻഡ് ആണ് **ലെഡ് സെപ്പലിൻ**.ജിമ്മി പേജ് (ഗിറ്റാർ), റോബർട്ട് പ്ളാന്റ് (വോക്കൽ), ജോൺ പോൾ ജോൺസ് (ബാസ് ഗിറ്റാർ, കീബോർഡ്),ജോൺ ബോൻഹാം (ഡ്രംസ്).

## ആൽബങ്ങൾ
### സ്റ്റുഡിയോ ആൽബങ്ങൾ
* 1969: ലെഡ് സെപ്പലിൻ
* 1969: ലെഡ് സെപ്പലിൻ II
* 1970: ലെഡ് സെപ്പലിൻ III
* 1971: ലെഡ് സെപ്പലിൻ IV
* 1973: ഹൗസസ് ഓഫ് ദ ഹോളി
* 1975: ഫിസിക്കൽ ഗ്രഫിറ്റി
* 1976: പ്രെസെൻസ്
* 1979: ഇൻ ത്രൂ ദ ഔട്ട് ഡൂർ 
* 1982: കോഡ

### ചലച്ചിത്രങ്ങൾ
* 1976: ദ സോങ്ങ് റിമെയ്‌ൻസ് ദ സെയിം
* 2003: ലെഡ് സെപ്പലിൻ (ഡി.വി.ഡി.)
* 2007: മദർഷിപ്പ് (ഡി.വി.ഡി.)

## പുറത്തേക്കുള്ള കണ്ണികൾ

* Led Zeppelin: Official Site
* Atlantic Records: Led Zeppelin 
* Led Zeppelin Official MySpace Page

വർഗ്ഗം:റോക്ക് സംഗീത സംഘങ്ങൾ
വിലാസ്റാവു ദേശ്‌മുഖ്

ഇന്ത്യയുടെ ഘന വ്യവസായ, പൊതുമേഖല, ശാസ്ത്ര സാങ്കേതിക മന്ത്രിയും മഹാരാഷ്ട്ര മുൻ മുഖ്യമന്ത്രിയുമായിരുന്നു **വിലാസ്റാവ് ദേശ്മുഖ്** . 1945 മെയ് 26-ന് മഹാരാഷ്ട്രയിലെ ലതുർ ജില്ലയിൽ ജനിച്ചു. ഇന്ത്യൻ നാഷ്ണൽ കോൺഗ്രസ് പാർട്ടിയിൽ അംഗമായിരുന്നു. രണ്ട് തവണ മഹാരാഷ്ട്ര മുഖ്യമന്ത്രിയായിട്ടുണ്ട് (1999-2003, 2004-2008). 2008-ലെ മുംബൈ ഭീകരാക്രമണത്തേത്തുടർന്ന് മുഖമന്ത്രിസ്ഥാനം രാജിവച്ചു.

## കുടുംബം
ഭാര്യ വൈശാലി ദേശ്‌മുഖ്. ലാത്തുർ എം.എൽ.എ ആയ അമിത് ദേശ്‌മുഖ്, ബോളിവുഡ് നടൻ റിതേഷ് ദേശ്‌മുഖ്,ധീരജ് എന്നിവരാണ് മക്കൾ

## രാഷ്ട്രീയ ജീവിതം
1945 ൽ മഹാരാഷ്ട്രയിലെ ലാത്തൂർ ജില്ലയിലെ ബാഭൽഗണിൽ ജനിച്ച വിലാസ് റാവു നിയമപഠനത്തിന് ശേഷമാണ് പൊതുജീവിതം ആരംഭിച്ചത്. മഹാരാഷ്ട്രയിലെ മറാത്ത്വാദ മേഖലയിലെ ലാത്തൂർ ജില്ലയിൽ നിന്നാണ് അദ്ദേഹം ഇന്ത്യൻ നാഷണൽ കോൺഗ്രസിന്റെ അംഗമായി തെരഞ്ഞെടുക്കപ്പെടുന്നത്. 1945 മെയ് 26ന് ജനിച്ച ദേശ്മുഖ് ലാത്തൂരിൽ നിന്നാണ് ഇന്ത്യൻ ഭരണ സിരാ കേന്ദ്രത്തിലേക്കുള്ള തന്റെ ജൈത്ര യാത്ര ആരംഭിച്ചത്. തുടർന്ന് 1979 തിൽ മഹാരാഷ്ട്ര സ്റ്റേറ്റ് കോഓപറേറ്റീവ് ബാങ്കിലേക്കും ഒസ്മനാബാദ് ജില്ലയിലെ കേന്ദ്ര കോ ഓപറേറ്റിവ് ബാങ്കിൻെറ ഡയറക്ടർ സ്ഥാനത്തേക്കും തെരഞ്ഞെടുക്കപ്പെട്ടു. പിന്നീട് 1974ൽ ബാഭൽഗോൺ ഗ്രാമ പഞ്ചായത്ത് അംഗം ആവുന്നതോടെയാണ് അദ്ദേഹം സജീവ രാഷ്ട്രീയത്തിലേക്ക് പ്രവേശിക്കുന്നത്. 1975ൽ ജില്ലാ യൂത്ത് കോൺഗ്രസിന്റെ ഒസ്മനാബാദ് ജില്ലാ പരിഷത്തിലേക്കും ലാത്തുർ താലൂക്ക് പഞ്ചായത്ത് സമിതയുടെ ഉപാധ്യക്ഷനായും തെരഞ്ഞെടുക്കപ്പെട്ടു. 1980തിൽ മഹാരാഷ്ട്ര നിയമ സഭയിലേക്ക് മൽസരിച്ചു ജയിച്ചു. തുടർന്ന് 1985ൽ വീണ്ടും മത്സരിച്ചു ജയിച്ചു. ഇക്കാലയളവിൽ ആഭ്യന്തരം അടക്കം വിവിധ വകുപ്പുകളിൽ മന്ത്രിയായി പ്രവർത്തിച്ചു. 1995 -ൽ നടന്ന നിയമസഭാ തെരഞ്ഞെടുപ്പിൽ പരാജയപ്പെട്ടു. എന്നാൽ, 1999തിൽ ലാത്തൂർ മണ്ഡലം അദ്ദേഹം തിരിച്ചു പിടിച്ചു. മഹാരാഷ്ട്രയിലെ എക്കാലത്തേയും വൻ ഭൂരിപക്ഷമായ 91000 വോട്ടുകൾക്കാണ് അന്നവിടെ വിജയിച്ചത്. ഈ ജയത്തോടെ 1999 ഒക്ടോബർ 18 -നു അദ്ദേഹം മഹാരാഷ്ട്ര മുഖ്യമന്ത്രിയായി. എന്നാൽ, 2003 ജനുവരിയിൽ മുഖ്യമന്ത്രി സ്ഥാനം രാജിവെച്ചു. 2004ൽ ലാത്തൂർ മണ്ഡലത്തിൽ നിന്ന് വിജയിച്ചു വീണ്ടും മുഖ്യമന്ത്രിയായി. എന്നാൽ, 2008ലെ മുംബൈ ഭീകരാക്രമണത്തിൻെറ ധാർമിക ഉത്തരവാദിത്തമേറ്റെടുത്ത് ദേശ്മുഖ് രാജി വെച്ചു. അതിനു ശേഷം രാജ്യസഭാംഗത്വം നേടി ഇന്ത്യൻ പാർലമെന്റിലെത്തി. 2009ൽ കേന്ദ്രത്തിലെ മൻമോഹൻസിങ് മന്ത്രിസഭയിൽ വൻ കിട വ്യവസായങ്ങളുടെയും പൊതുമേഖലയുടെയും ചുമതലയുള്ള മന്ത്രിയായി. പിന്നീട്  മന്ത്രിസഭ പുനസംഘടിപ്പിച്ചപ്പോൾ ഗ്രാമ വികസന മന്ത്രിയായി.  2011 ജൂലൈയിൽ  ശാസ്ത്ര-സാങ്കേതിക വകുപ്പ് മന്ത്രിയായും നിയമിതനായി.

## മരണം
രാജ്യസഭയിലെ പാർലമെൻറ് അംഗമായിരുന്ന അദ്ദേഹം ഗ്രാമ വികസന മന്ത്രി,പഞ്ചായത്ത് രാജ് മന്ത്രി,വൻകിട വ്യവസായ -പൊതു സംരംഭകത്വ വകുപ്പ് മന്ത്രി തുടങ്ങിയ നിലകളിൽ  പ്രവർത്തിച്ചു കൊണ്ടിരിക്കെ കരൾ രോഗത്തെ തുടർന്ന് മുംബൈയിലെ ബ്രീച്ച് കാൻഡി ആശുപത്രയിൽ പ്രവേശിപ്പിച്ചു. ആരോഗ്യ നില കൂടുതൽ വഷളായതിനെ തുടർന്ന് വിദഗ്ദ്ധ ചികിത്സയ്ക്കായി ചെന്നൈയിലെ ഗ്ലോബൽ ആശുപത്രിയിൽ പ്രവേശിപ്പിക്കുകയായിരുന്നു. ഗ്ളോബൽ ആശുപത്രിയിൽ വെച്ച് 2012 ആഗസ്റ്റ് 14-നു മരണപ്പെട്ടു. മൃതദേഹം ജന്മനാടായ ലാത്തൂരിലെ ബാബൽഗാവ് ഗ്രാമത്തിൽ സംസ്‌കരിച്ചു.

## അവലംബം

## ബാഹ്യ ലിങ്കുകൾ


വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:മഹാരാഷ്ട്രാ മുഖ്യമന്ത്രിമാർ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:മറാഠികൾ
വർഗ്ഗം:മഹാരാഷ്ട്രയിലെ മുഖ്യമന്ത്രിമാർ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1945-ൽ ജനിച്ചവർ
എ. രാജ

ഇന്ത്യയുടെ മുൻ കേന്ദ്ര ഐടി-വാർത്താവിനിമയ മന്ത്രിയാണ് **എ. രാജ**. 1963 മെയ് 10-ന് തമിഴ്നാട്ടിലെ പെരമ്പലൂർ ജില്ലയിലെ വേലൂരിൽ ജനിച്ചു. ഡി.എം.കെ അംഗമാണ്. പതിനഞ്ചാം ലോകസഭയിൽ നീലഗിരി മണ്ഡലത്തെ പ്രതിനിധീകരിക്കുന്നു. തുടർച്ചയായി നാലാം തവണയാണ് ഇദ്ദേഹം ലോകസഭാംഗമാകുന്നത്. 14-ആം മന്ത്രിസഭയിലെ അവസാന രണ്ട് വർഷക്കാലം ഐടി-വാർത്താവിനിമയ മന്ത്രിയായിരുന്നു. 1999-ലെ 13 ദിവസം മാത്രം നിലനിന്ന വാജ്പെയ് മന്ത്രിസഭയിൽ സഹമന്ത്രിയായും പ്രവർത്തിച്ചിരുന്നു. ടു ജി സ്പെക്ട്രം ഇടപാടുമായി ബന്ധപ്പെട്ട് ഉയർന്നു വന്ന അഴിമതിയാരോപണത്തെ തുടർന്ന് 2010 നവംബറിൽ മന്ത്രിസഥാനം രാജിവെച്ചു. നീരാറാഡിയ ടേപ്പ് വിവാദത്തിലും രാജയുടെ പേര് പരാമർശിക്കപ്പെട്ടിട്ടുണ്ട്. 2011 ഫെബ്രിവരി 2-ന് 2ജി സ്പെക്ട്രം ഇടപാട് സംഭവുമായി ബന്ധപ്പെട്ട് സി.ബി.ഐ., രാജയെ അറസ്റ്റു ചെയ്തു.

വർഗ്ഗം:1963-ൽ ജനിച്ചവർ

വർഗ്ഗം:മേയ് 10-ന് ജനിച്ചവർ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:ദ്രാവിഡ മുന്നേറ്റ കഴകം നേതാക്കൾ
മദർജെയ്‌ൻ

1996ൽ കൊച്ചിയിൽ രൂപം കൊണ്ട ഒരു പ്രൊഗ്രസ്സീവ് കർണാടിക് റോക്ക് ബാന്റ് ആണ് **മദർജെയ്‌ൻ**.സൂരജ് (വോകൽ), ബൈജു (ലീഡ് ഗിറ്റാർ), ജോൺ (ഡ്രംസ്), ക്ലൈഡ് (ബാസ്), ദീപു (റിഥം ഗിറ്റാർ) എന്നിവരാണ് അംഗങ്ങൾ.അമേരിക്ക, മെക്സിക്കോ, ജപ്പാൻ എന്നിവിടങ്ങളിലെ റേഡിയോ സ്റ്റേഷനുകളിൽ സാന്നിദ്ധ്യമറിയിച്ച് ചുരുക്കം ഇന്ത്യൻ റോക്ക് ബാന്റുകളിലൊന്നാണ് മദർജെയ്‌ൻ.ഏഷ്യ വോയ്സ് ഇൻഡിപെൻഡന്റ് മ്യൂസിക് അവാർഡ്സിന്റെ (AVIMA) ഏഷ്യയിലെ ഏറ്റവും മികച്ച റോക്ക് ബാൻഡിനുള്ള 2009ലെ അവാർഡ് ലഭിച്ചു.

## ആൽബങ്ങൾ
* ഇൻസെയ്ൻ ബയോഗ്രഫി (2001)
* മക്തൂബ് (2008)

## അവലംബം


## പുറത്തേക്കുള്ള കണ്ണികൾ
*Official Website 
*Motherjane interview in Infinity
*Interview with Suraj 
*Official Motherjane Blog 

വർഗ്ഗം:റോക്ക് സംഗീത സംഘങ്ങൾ
വർഗ്ഗം:ഇന്ത്യൻ സംഗീത സംഘങ്ങൾ
കടലാസുപുലി

സാഹിത്യത്തിൽ ഉപയോഗിക്കുന്ന ഒരു ശൈലീപദമാണ് **കടലാസുപുലി**. ബാഹ്യമായി കരുത്തുറ്റതെന്ന് പ്രതീതി ജനിപ്പിക്കുന്നതും എന്നാൽ യഥാർത്തത്തിൽ തീർത്തും നിരുപദ്രവകാരിയുമായ ഒരു കാര്യത്തെ സൂചിപ്പിക്കാനുമാണ് ഈ പദം ഉപയൊഗിക്കുന്നത്. പുരാതന ചൈനീസ് സംസ്കാരത്തിൽ നിന്നാണ് ഈ പ്രയോഗത്തിന്റെ ഉദ്ഭവം zhǐ lǎohǔ (Chinese: 紙老虎) എന്ന വാക്കിന്റെ ഭാഷാന്തരമാണ് കടലാസുപുലി (Paper tiger).

ഈ പദം എന്ന് ഇംഗ്ളീഷ് ഭാഷയിൽ എത്തിയെന്നതിനെക്കുറിച്ച് ഭിന്നാപ്രായമാണുള്ളത്. ഹോംകോങ്ങിന്റെ രണ്ടാം ഗവർണർ ആയിരുന്ന ജോൺ ഫ്രാൻസിസ് ഡേവിസ് 1836ൽ ഈ പദം ഇംഗ്ളീഷിലേക്ക് തർജ്ജമ ചെയ്യതായി കാണാം.ഇംഗ്ളീഷ് ഭാഷയിൽ നിന്നാണ് ഈ പദം മലയാളത്തിലെത്തിയത്.

## അവലംബം
ഓസ്ലൊ

നോർവെയുടെ തലസ്ഥാനമാണ്‌ **ഓസ്ലൊ** (നേരത്തെ ക്രിസ്റ്റിയാനിയ).  ഇവിടത്തെ ജനസംഖ്യ ഏകദേശം 575,000 ആണ്‌ (2009).സ്കാൻഡിനേവിയൻ രാജ്യങ്ങളിൽ ഏറ്റവും വേഗത്തിൽ വികസിക്കുന്ന തലസ്ഥാനനഗരമാണ് ഓസ്ലൊ. ലോകത്തിലെ ഏറ്റവും വലിയ ചില ഷിപ്പിങ്  കമ്പനികളുടെയും ഇൻഷുറൻസ് ബ്രോക്കർമാറുടെയും  ആസ്ഥാനമാണീ നഗരം. 1049-ൽ ഹരാൾഡ് ഹർദ്രാദേ രാജാവാണ്‌ ( Harald Hardråde) ഈ നഗരം സ്ഥാപിച്ചതെന്ന് കരുതപ്പെടുന്നു. 2019 ന്റെ തുടക്കത്തിൽ ലോകത്തിൽ ആദ്യമായി വൈധ്യുതചാർജിങ് സ്റ്റേഷനുകൾ സ്ഥാപിച്ചു.

## അവലംബം
 

വർഗ്ഗം:ഓസ്ലൊ
വർഗ്ഗം:നോർവെയിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
മാർക് ടളി

ഒരു ഇംഗ്ലീഷ് പത്രപ്രവർത്തകനാണ്‌ **സർ മാർക് ടളി**.ഇംഗ്ലീഷ്: Mark Tully. ഇരുപത്തിരണ്ട് വർഷത്തോളം ബി.ബി.സിയുടെ ഡൽഹി ബ്യൂറോ ചീഫായി അദ്ദേഹം ജോലിചെയ്യുകയുണ്ടായി.  തെക്കനേഷ്യയിലെ പ്രധാന സംഭവങ്ങൾ റിപ്പോർട്ട് ചെയ്തുകൊണ്ട് തന്റെ ജോലിയുടെ കൂടുതൽ കാലവും ടളി ചെലവഴിച്ചത് ഇന്ത്യയിൽ തന്നെയായിരുന്നു.

## ജീവിത രേഖ

1964 ലാണ്‌ മാർക് ടളി, ബി.ബി.സിയുടെ ഇന്ത്യൻ കാര്യങ്ങൾക്കായുള്ള ലേഖകനാവുന്നത്. ഇന്ത്യാ പാക്ക് അതിർത്തിപ്രശ്നമായാലും കൊൽക്കത്ത തെരുവിലെ യാചകരെ കുറിച്ചാണങ്കിലും ഭോപ്പാൽ‍ വാതക ദുരന്തമായാലും ബാബരി മസ്ജിദ്‌ ധ്വംസനമായാലും അവയിലെല്ലാം അദ്ദേഹത്തിന്റെ റിപ്പോർട്ടിംഗ് ഉപഭൂഗണ്ഡത്തെ കുറിച്ചുള്ള വേറിട്ട ഉൾക്കാഴ്ച നൽകുന്നതായിരുന്നു.1992 ൽ പത്‌മശ്രീയും 2005 ൽ പത്‌മഭൂഷണും നൽകി ഭാരത സർക്കാർ അദ്ദേഹത്തെ ആദരിക്കുകയുണ്ടായി. ഇന്ത്യയോടുള്ള മാർക് ടളിയുടെ മതിപ്പ് തന്റെ ഗ്രന്ഥങ്ങളിൽ നിറഞ്ഞ് നിൽക്കുന്നു. ബാബരി മസ്ജിദ്  ധ്വംസനവും അയോധ്യയിലെ കലാപവുമന്വേഷിച്ച ലിബർഹാൻ കമ്മീഷൺ മാർക് ടളിയെ സാക്ഷിയായി വിസ്തരിക്കുകയുണ്ടായിട്ടുണ്ട്.

ചില അഭിപ്രായ വ്യത്യാസങ്ങൾ കാരണം 1997 ൽ മാർക് ടളി ബി.ബി.സി വിടുകയായിരുന്നു.

## അവലംബം

## പുറം കണ്ണികൾ
*How Indians perceive Mark Tully
*Mark Tully: The voice of India
*BBC Radio 4 programme "Something Understood"

വർഗ്ഗം:പത്രപ്രവർത്തകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1935-ൽ ജനിച്ചവർ
ദയാനിധി മാരൻ

ഇന്ത്യയിലെ കേന്ദ്ര ടെക്സ്റ്റൈൽസ് മന്ത്രിയായിരുന്നു **ദയാനിധി മാരൻ**‍() (ജനനം ഡിസംബർ 5, 1966, കുംഭകോണം, തഞ്ചാവൂർ, തമിഴ്‌നാട്, ഇന്ത്യ). 1966 ഡിസംബർ 5-ന് തമിഴ്നാട്ടിലെ തഞ്ചാവൂരിലെ കുംഭകോണത്ത് ജനിച്ചു. ഡിം.എം.കെ. അംഗമാണ്. പതിനഞ്ചാം ലോകസഭയിൽ ചൈന്നൈ സെൻട്രൽ മണ്ഡലത്തെ പ്രതിനിധീകരിക്കുന്നു. കഴിഞ്ഞ കേന്ദ്ര മന്ത്രിസഭയിൽ മൂന്ന് വർഷം ഐടി - വാർത്താവിനിമയ മന്ത്രിയായി പ്രവർത്തിച്ചിരുന്നു. മുൻ കേന്ദ്രമന്ത്രിയായ അന്തരിച്ച മുരശൊലി മാരന്റെ മകനും തമിഴ്നാട് മുഖ്യമന്ത്രിയും ഡി.എം.കെ. അദ്ധ്യക്ഷനുമായ കരുണാനിധിയുടെ മരുമകനുമാണ്.

2 ജി സ്‌പെക്ട്രം ഇടപാടുമായി ബന്ധപ്പെട്ട് ഉയർന്ന അഴിമതി ആരോപണങ്ങളുടെ പശ്ചാത്തലത്തിൽ  2011 ജൂലൈ 7 - ന് ഇദ്ദേഹം കേന്ദ്രമന്ത്രിസ്ഥാനം രാജി വച്ചു.

## അവലംബം

വർഗ്ഗം:1966-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഡിസംബർ 5-ന് ജനിച്ചവർ
വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
സന്തോഷ് ട്രോഫി

ഇന്ത്യയിലെ  ഒരു അന്തർസംസ്ഥാന ഫുട്ബോൾ മത്സരമാണ് **സന്തോഷ് ട്രോഫി**. 1941 ൽ ആരംഭിച്ച ഈ മത്സരത്തിലെ ആദ്യത്തെ വിജയികൾ ബംഗാൾ ആയിരുന്നു. ഇതു വരെ ബംഗാൾ 32 തവണ വിജയികളായിട്ടുണ്ട്. ഇത് ഇന്ത്യയിലെ ദേശീയ ഫുട്ബാൾ മത്സരങ്ങളിൽ ആദ്യകാലത്ത് തുടങ്ങിയ ഒന്നാണ്. 

## പദോൽപ്പത്തി
ഇന്ത്യൻ ഫുട്ബാൾ അസ്സോസ്സിയേഷന്റെ പ്രസിഡന്റും സന്തോഷ്  എന്ന നാട്ടുരാജ്യത്തെ (ഇന്നത്തെ ബംഗ്ലാദേശിൽ) മഹാരാജാവുമായിരുന്ന മഹാരാജ സർ മന്മഥ നാഥ് റൊയ് ചൌധരിയുടെ പേരിലാണ്.. മത്സരത്തിന്‌ ട്രോഫി സംഭാവന ചെയ്തതും  ബംഗാൾ ആസ്ഥാനമായുള്ള ഇന്ത്യൻ ഫുട്ബോൾ അസ്സോസിയേഷൻ ആണ്. 1893 ൽ രൂപംകൊണ്ട ഇന്ത്യൻ ഫുട്ബോൾ അസോസിയേഷൻ ഇന്ത്യയിലെ ആദ്യ ഫുട്ബോൾ അസോസിയേഷനാണ്. ഓൾ ഇന്ത്യാ ഫുട്ബോൾ അസോസിയേഷന്റെ രൂപീകരണത്തിലും ഐ.എഫ്.എ പ്രധാന പങ്ക് വഹിച്ചിട്ടുണ്ട്.

ഇതിന്റെ രണ്ടാം സ്ഥാനക്കാർക്ക് നൽകുന്ന ട്രോഫിയായ കമല ഗുപ്ത ട്രോഫിയും സംഭാവന ചെയ്തത് ഇന്ത്യൻ ഫുട്ബോൾ അസോസിയേഷൻ ആണ്.

## മത്സരഘടന
സന്തോഷ് ട്രോഫി മത്സരങ്ങൾ ഇന്ന് ആദ്യത്തേതിനേക്കാൾ മാറിയിട്ടുണ്ട്. ഇന്നത്തെ മത്സരങ്ങളിൽ ആദ്യം യോഗ്യത റൌണ്ടിൽ നിന്ന് എട്ട് ടീമുകൾ തിരഞ്ഞെടുക്കപ്പെടൂന്നു. ഇവർ എട്ട് ക്ലസ്റ്റർ ടീമുകൾ ഉൾപ്പെടുന്ന മത്സരങ്ങളിൽ നിന്ന് ആണ് തിരഞ്ഞെടുക്കപ്പെടുന്നത്. ഈ എട്ട് ടീമുകളും യോഗ്യത റൌണ്ടിൽ മത്സരിക്കേണ്ടാത്ത നാല് ടീമുകളും ചേർന്ന് 12 ടിമുകളുള്ള ക്വാർട്ടർ ഫൈനൽ മത്സരങ്ങൾ കളിക്കുന്നു. ക്വാർട്ടർ ഫൈനൽ മത്സരങ്ങളിൽ 12 ടീമുകൾ മൂന്ന് ടീമുകളുള്ള നാല് ഗ്രൂപ്പ് ആയി മത്സരിക്കുന്നു. ക്വാർട്ടർ ഫൈനലിലെ ഓരോ ഗ്രൂപ്പിലെ വിജയികൾ സെമി ഫൈനലിൽ മത്സരിക്കുന്നു.പിന്നീട് സെമിഫൈനൽ വിജയികൾ ഫൈനലിൽ ഏറ്റുമുട്ടുന്നു. 

## വിജയികൾ

2018 Kerala

## വിജയികൾ/രണ്ടാംസ്ഥാനം

## അവലംബം

## പുറത്തേക്കുള്ള കണ്ണികൾ
*Santosh Trophy  at AIFF website
* The AIFF official website
* Santosh Trophy at IndianFootball.Com - The exclusive gateway to the world of Indian football
* Indian and International Soccer Website
* India page  on official AFC website

വർഗ്ഗം:ഇന്ത്യൻ ഫുട്ബോൾ
വർഗ്ഗം:ഫുട്ബോൾ മത്സരങ്ങൾ
ഡൂറണ്ട് കപ്പ്

ഇന്ത്യയിലെ ഏറ്റവും പഴയ ഫുട്ബോൾ മത്സരങ്ങളിൽ ഒന്നാണ് ഡൂറണ്ട് കപ്പ്. 1888 ലാണ് ഈ മൽസരം മോർട്ടിമർ ഡൂറണ്ട് ശിം‌ലയിൽ ആരംഭിച്ചത്. പിന്നീട് 1940 ൽ ഇതിന്റെ വേദി ന്യൂ ഡെൽഹിയിലേക്ക് മാറ്റി. 
1947 ൽ ഇന്ത്യക്ക് സ്വാതന്ത്ര്യം കിട്ടീയതിനു ശേഷം മോഹൻ ബഗാൻ (16x),  ഐസ്റ്റ് ബംഗാൾ (16x) എന്നീവ 32 തവണ ഈ കപ്പ് നേടിയിട്ടുണ്ട്. ആദ്യകാലത്ത് മികച്ച ടീമായിരുന്ന ഹൈദരബാദിന്റെ മങ്ങലിനു ശേഷം 1970 കൽക്ക് ശേഷം കൊൽക്കത്ത ടിമുകളാണ് ഈ കപ്പ് ജയിച്ചിട്ടുള്ളത്. കൂടാതെ പഞ്ചാബ് അടിസ്ഥാനമാക്കിയുള്ള ടീമായ ജെ.സി.ടിയും ജയിച്ചിട്ടുണ്ട്. 1997 ൽ എഫ്.സി. കൊച്ചിൻ ഈ കപ്പ് നേടി. 1998 ലും 2002 ലും മുംബൈ യിൽ നിന്നുള്ള മഹീന്ദ്ര യുണൈറ്റഡ് ഈ കിരീടം നേടി. 1999 ലും  2003 ലും ഗോവ നേടി. 

## 2006 ലെ മാറ്റം
2006 ൽ ഈ കപ്പിന്റെ നടത്തിപ്പ് ഓഷ്യൻസ് എന്ന കമ്പനി ഏറ്റെടുത്തു. ഇതിന്റെ നടത്തിപ്പ്, സമ്മാനതുക, ടെലിവിഷൻ കവറേജ് എന്നിവ ഇവരാണ് ഇപ്പോൾ നോക്കി നടത്തുന്നത്. 

## പുറത്തേക്കുള്ള കണ്ണികൾ

* List of past winners and runners up
* കൊൽക്കത്ത് ഫുട്ബോൾ ടീം
* Osians official website on the Durand Cup and football 
* IOS the sports company of Osians that runs and manages the Durand Cup

വർഗ്ഗം:ഫുട്ബോൾ മത്സരങ്ങൾ
ഫെഡറേഷൻ കപ്പ് (ഇന്ത്യ)

ഇന്ത്യയിൽ നടക്കുന്ന ഒരു ക്ലബ്ബ് ഫുട്ബോൾ മത്സരമാണ് **ഫെഡറേഷൻ കപ്പ്**.  ഇന്ത്യയുടെ വിവിധ ഭാഗങ്ങളിൽ നിന്നുള്ള വിവിധ ക്ലബ്ബുകൾ ഇതിൽ പങ്കെടുക്കുന്നു.1977ലാണ് തുടക്കം കുറിച്ചത്.ഐ-ലീഗ്ഫുട്‌ബോൾ ടൂർണ്ണമെന്റ് കഴിഞ്ഞാൽ ഇന്ത്യയിലെ ഏറ്റവും പ്രധാന ക്ലബ് ഫുട്‌ബോൾ മത്സരമാണിത്.ഫെഡറേഷൻ കപ്പ് നേടുന്ന ക്ലബിന് അന്തർദേശിയ തലത്തിലുള്ള എഎഫ്‌സി കപ്പ് മത്സരത്തിൽ പങ്കെടുക്കാനുള്ള അവസരവും ലഭിക്കുന്നു.സിലിഗുരിയിൽ നടന്ന ടൂർണ്ണമെന്റിൽ ഡെമ്പോ എസ്‌സിയെ 3-2 ന് പരാജയപ്പെടുത്തിയ ഈസ്റ്റ് ബംഗാളാണ് നിലവിലെ ഫെഡറേഷൻ കപ്പ് ചാമ്പ്യന്മാർ
## മുൻ വിജയികൾ

## അവലംബം
* Article on Indian football on BBC Sport ''July 30, 2004''

## പുറത്തേക്കുള്ള കണ്ണികൾ
* The AIFF official website
* The Indian Soccer website
* India page  on official AFC website
* Federation Cup 2008 Photos at Mango Peel  

വർഗ്ഗം:ഫുട്ബോൾ മത്സരങ്ങൾ
സൂസൂ

thumb|right|A wallpaper featuring ''Zoozoo''s
ഇന്ത്യൻ പ്രീമിയർ ലീഗിന്റെ രണ്ടാം സീസണിനിടയിൽ വോഡാഫോണിന്റെ പരസ്യത്തിലവതരിപ്പിച്ച രൂപങ്ങളാണ്‌ **സൂസൂ**. വെള്ള നിറത്തിൽ, മുട്ടയുടെതു പോലുള്ള തലയും, ബലൂണിന്റെതു പോലുള്ള ഉടലുമായുള്ളവയാണ്‌ ഈ രൂപങ്ങൾ. വോഡാഫോൺ പണം നൽകി ഉപയോഗിക്കാവുന്ന വിവിധ സേവനങ്ങളാണ്‌ സൂസൂ പരസ്യത്തിലൂടെ അവതരിപ്പിക്കപ്പെട്ടത്. കാണുമ്പോൾ അനിമേഷൻ എന്നു തോന്നാമെങ്കിലും ഈ രൂപങ്ങൾ സൂസൂ വസ്ത്രങ്ങൾ ധരിച്ച മനുഷ്യരായിരുന്നു. വൊഡാഫോണിന്റെ പരസ്യങ്ങൾ കൈകാര്യം ചെയ്യുന്ന ഒഗിൽവി & മാത്തർ എന്ന കമ്പനി സം‌വിധാനം നിർവ്വഹിച്ച ഈ പരസ്യങ്ങൾ ഷൂട്ട് ചെയ്തത് ദക്ഷിണാഫ്രിക്കയിലെ കേപ്പ്‌ടൗണിൽ വെച്ച് ബാംഗ്ലൂർ അടിസ്ഥാനമാക്കിയുള്ള നിർവ്വാണ ഫിലിംസ് ആണ്‌.മലയാളിയായ  പ്രകാശ് വർമ്മയാണ്‌‌ നിർവാണാ ഫിലിംസിനു വേണ്ടി ഇതിന്റെ സം‌വിധാനം നിർവഹിച്ചത്. ഇതിനു മുൻപ് വോഡാഫോണിനു ശ്രദ്ധിക്കപ്പെട്ട നായക്കുട്ടിയും കുട്ടികളും ഒത്തുള്ള പരസ്യം നിർമ്മിച്ചതും ഇദ്ദേഹമാണ്‌. 
## അവലംബം


വർഗ്ഗം:പരസ്യകഥാപാത്രങ്ങൾ
ടലഹാസി (ഫ്ലോറിഡ)

യുണൈറ്റഡ് സ്റ്റേറ്റ്സിലെ ഫ്ലോറിഡ സംസ്ഥാനത്തിന്റെ തലസ്ഥാന നഗരമാണ്‌ **ടലഹാസി** (**Tallahassee** ). 1823-ലാണ് ഈ നഗരം സ്ഥാപിതമായത്. 1825-ൽ ടാലഹസി പ്രദേശം അമേരിക്കൻ യൂണിയനിൽ ലയിച്ചു. ജനസംഖ്യ: 168,979 ( 2007-ൽ) 

ഫ്ളോറിഡയുടെ ഭരണസിരാകേന്ദ്രമായ ടാലഹസി, വിദ്യാഭ്യാസ വാണിജ്യ മേഖലകളിലും ഏറെ പുരോഗതി നേടിയിട്ടുണ്ട്. നഗരത്തിനു ചുറ്റുമായി വ്യാപിച്ചിരിക്കുന്ന കൃഷിയിടങ്ങളിൽനിന്ന് ഉത്പാദിപ്പിക്കുന്ന കാർഷികോത്പന്നങ്ങളുടെ പ്രധാന വിപണനകേന്ദ്രവും ഈ നഗരംതന്നെ. കന്നുകാലിവളർത്തലിലും പരുത്തി, പുകയില എന്നിവയുടെ ഉത്പാദനത്തിലുമാണ് ഇവിടത്തെ കാർഷിക മേഖല പ്രധാനമായും കേന്ദ്രീകരിച്ചിരിക്കുന്നത്. വ്യവസായങ്ങളിൽ തടിയുത്പന്നങ്ങൾ, സംസ്കരിച്ച ഭക്ഷ്യസാധനങ്ങൾ, കെട്ടിടനിർമ്മാണ സാമഗ്രികൾ, അച്ചടി സാമാനങ്ങൾ, വെടിമരുന്ന് എന്നിവയുടെ നിർമ്മാണത്തിന് മുൻതൂക്കം ലഭിച്ചിരിക്കുന്നു. 1845-ൽ നിർമ്മാണം പൂർത്തിയായ പഴയ സ്റ്റേറ്റ് കാപ്പിറ്റോൾ, 1957-ൽ പൂർത്തിയായ ഗവർണറുടെ വസതി, സെന്റ് ജോണിന്റെ ശ്മശാനം, ദ് ലെമോയ് ൻ ആർട് ഗാലറി (The Lemoyne art gallery), ദ് മ്യൂസിയം ഒഫ് ഫ്ളോറിഡ ഹിസ്റ്ററി മുതലായവ ഇവിടത്തെ മനോഹര സൗധങ്ങളാണ്. ജാക്സൺ, ടാൽക്വിൻ (Talquin) തടാകങ്ങളും, സെന്റ് മാർക്ക് വനസങ്കേതവും, ലൈറ്റ് ഹൗസും ഇതിനടുത്തായി സ്ഥിതിചെയ്യുന്നു. 
[thumb|left|[Florida State Capitol; old building in front with new high-rise behind.]]
## ചരിത്രം
1539-40-ലെ മഞ്ഞുകാലത്ത് സ്പാനിഷ് പര്യവേക്ഷകനായിരുന്ന ഹെർണാൻ ഡോ ദ സോട്ടോ ഇന്നത്തെ ആധുനിക ടാലഹസി നഗരം സ്ഥിതി ചെയ്യുന്ന പ്രദേശം സന്ദർശിക്കുകയുണ്ടായി. വംശനാശം സംഭവിച്ച അപലാച്ചീ ഇൻഡ്യരുടെ ഒരു ഗ്രാമം അന്ന് അദ്ദേഹം ഇവിടെ കണ്ടെത്തിയിരുന്നു. ഏതാണ്ട് നൂറു വർഷത്തിനു ശേഷമാണ് റോമൻ കത്തോലിക്ക വിഭാഗത്തിലെ ഒരു സന്ന്യാസി സംഘമായ ഫ്രാൻസിസ്കൻസ് ഇവിടെ മിഷനറി പ്രവർത്തനം ആരംഭിച്ചത്. 1675 ആയപ്പോഴേക്കും ഏഴോളം മിഷനറി സംഘങ്ങൾ ഇവിടെ പ്രവർത്തിക്കുന്നുണ്ടായിരുന്നു. സാൻ ലൂയിസ് ദ ടാലിമാലി (San Luis de Talimali) ആയിരുന്നു ഇവയിൽ ഏറ്റവും മുഖ്യം. 

1702-13-ലെ ക്യൂൻ ആനിയുടെ യുദ്ധകാലത്ത് (Queen Anne's War) ഇംഗ്ലീഷുകാരും ക്രീക് ഇൻഡ്യരും ഇവിടത്തെ മിഷനറികളെ ആക്രമിക്കുകയുണ്ടായി. 1821-ൽ യു. എസ്. ഔദ്യോഗികമായി ഫ്ളോറിഡ ഏറ്റെടുത്തു. ഇതിനുശേഷമാണ് ഫ്ളോറിഡയുടെ തലസ്ഥാനമായി ടാലഹസിയെ തിരഞ്ഞെടുത്തത്. 1824-ൽ ആദ്യസംഘം കുടിയേറ്റക്കാർ ടാലഹസിയിൽ എത്തി. 

അമേരിക്കൻ ആഭ്യന്തര യുദ്ധകാലത്ത് മിസിസിപ്പി നദിക്ക് കിഴക്കായി യൂണിയൻ സേന കീഴടക്കാത്ത ഏക കോൺഫെഡറേറ്റഡ് തലസ്ഥാനം ടാലഹസി ആയിരുന്നു.
## കാലാവസ്ഥ
ചൂടും ആർദ്രതയുമുള്ള കാലാവസ്ഥായാണ്‌ ഇവിടെ. വേനൽകാലത്ത് താപനില 38&nbsp;°C-യിൽ കൂടാറുണ്ട്, ശൈത്യകാലത്തെ ശരാശരി കൂടിയ താപനില 18&nbsp;°C ആണ്‌.

## അവലംബം
 

വർഗ്ഗം:ടലഹാസി
വർഗ്ഗം:ഫ്ലോറിഡയിലെ നഗരങ്ങൾ
വർഗ്ഗം:അമേരിക്കൻ ഐക്യനാടുകളിലെ തുറമുഖനഗരങ്ങൾ
തെലുഗുദേശം പാർട്ടി

തെലുഗു സിനിമയിലെ സൂപ്പർ സ്റ്റാർ എൻ.ടി. രാമറാവു നാടിൻ്റെ സാംസ്കാരിക തനിമയിൽ പുളകിതനായി ആന്ധ്രപ്രദേശ് സംസ്ഥാനത്ത് രൂപവത്കരിച്ച രാഷ്ട്രീയ പാർട്ടിയാണ്‌ **തെലുഗുദേശം**. (തെലുഗു: తెలుగు దేశం)1982 മാർച്ച് 29-നാണ്‌ തെലുഗുദേശം പാർട്ടി സ്ഥാപിതമായത്. സ്വാതന്ത്രൃനന്തരം കോൺഗ്രസ് പാർട്ടിയുടെ ഭരണം നിലനിന്നിരുന്ന ആന്ധ്രപ്രദേശിൽ രാമറാവു രാഷ്ട്രീയ പ്രവർത്തന രംഗത്തേക്കു പ്രവേശിച്ചതോടെ തെലുഗുദേശം പാർട്ടിക്കു തുടക്കം കുറിച്ചു. പ്രാദേശിക താത്പര്യങ്ങൾ സംരക്ഷിക്കുകയെന്നതായിരുന്നു തുടക്കത്തിൽ പാർട്ടിയുടെ മുഖ്യ ലക്ഷ്യം. എങ്കിലും രാജ്യത്തിന്റെ ഐക്യത്തിനും ഒപ്പം അഖണ്ഡതയ്ക്കും വേണ്ടി പാർട്ടി നിലകൊണ്ടു. 'ചൈതന്യരഥം' എന്നു പേരിട്ട വാഹനത്തിൽ സംസ്ഥാനമൊട്ടാകെ പര്യടനം നടത്തി ഇദ്ദേഹം പാർട്ടിക്ക് പിന്തുണ നേടി.രാമറാവുവിൻ്റെ താരപദവി തന്നെയായിരുന്നു പാർട്ടിയുടെ കരുത്ത്. 1983 ജനുവരിയിലെ തെരഞ്ഞെടുപ്പിൽ തെലുഗുദേശത്തിന് ആന്ധ്രയിൽ വ്യക്തമായ ഭൂരിപക്ഷം ലഭിച്ചു. എൻ.ടി. രാമറാവു ഇതോടെ ആന്ധ്രയിലെ മുഖ്യമന്ത്രിയാവുകയും ചെയ്തു. പാർട്ടിയിലെ ഒരു വിഭാഗം വിമതർ പിളർപ്പുണ്ടാക്കിയതിനെത്തുടർന്ന് എൻ.ടി.രാമറാവു മുഖ്യമന്ത്രിയായുള്ള തെലുഗുദേശം ഗവണ്മെന്റ് 1984 ആഗസ്തിൽ അധികാരഭ്രഷ്ടമാക്കപ്പെട്ടു. എങ്കിലും സെപ്.-ൽ രാമറാവുവിന്റെ നേതൃത്വത്തിലുള്ള തെലുഗുദേശം മന്ത്രിസഭ വീണ്ടും അധികാരത്തിലെത്തി. അഖിലേന്ത്യാതലത്തിൽ മറ്റു പാർട്ടികളെക്കൂടി കൂട്ടി ഒരു ദേശീയ മുന്നണി രൂപവത്ക്കരിക്കുന്നതിനും തെലുഗുദേശം നേതൃത്വം നല്കി. 

1984 ഡിസംബറിലെ പൊതുതെരഞ്ഞെടുപ്പിനെത്തുടർന്ന് ലോകസഭയിൽ പ്രതിപക്ഷത്തെ പ്രധാന പാർട്ടിയായിത്തീർന്നു തെലുഗുദേശം. ആന്ധ്രയിൽ 1985-ലെ നിയമസഭാ തെരഞ്ഞെടുപ്പിലും തെലുഗുദേശം വൻ ഭൂരിപക്ഷം നേടി അധികാരത്തിലെത്തി. അഖിലേന്ത്യാതലത്തിൽ കോൺഗ്രസ് പാർട്ടിക്കെതിരായി രൂപവത്കൃതമായ ദേശീയ ജനാധിപത്യമുന്നണി എന്ന രാഷ്ട്രീയ സഖ്യത്തിലെ ഒരു പ്രധാന പാർട്ടിയായിരുന്നു തെലുഗുദേശം. 1983 മുതൽ ആന്ധ്രയിൽ അധികാരത്തിലിരുന്ന തെലുഗുദേശം 1989-ലെ തെരഞ്ഞെടുപ്പിൽ പരാജയപ്പെട്ട് അധികാരഭ്രഷ്ടമായി. 1994 ഡിസംബറിലെ തെരഞ്ഞെടുപ്പിൽ ആന്ധ്രയിൽ തെലുഗുദേശത്തിന് വീണ്ടും ഭൂരിപക്ഷം ലഭിച്ചു. 

എൻ.ടി. രാമറാവുവിന്റെ രണ്ടാം ഭാര്യയായ ലക്ഷ്മീപാർവതി 1990-കളുടെ മധ്യത്തോടെ പാർട്ടിക്കാര്യങ്ങളിൽ ഇടപെട്ടുതുടങ്ങി. ഇത് തെലുഗുദേശത്തിൽ നേതൃത്വമത്സരത്തിന് വഴിതെളിച്ചു. ലക്ഷ്മീപാർവതിക്ക് പാർട്ടിയിൽ കൂടുതൽ പ്രാധാന്യം നല്കുന്നതിനെച്ചൊല്ലി പാർട്ടിയിൽ കലാപമുണ്ടായി. എൻ.ടി. രാമറാവുവിന്റെ നേതൃത്വം ചോദ്യം ചെയ്യപ്പെട്ടു. പാർട്ടിയിലെ ഭൂരിപക്ഷം നിയമസഭാംഗങ്ങൾ ചേർന്ന് 1995 ആഗസ്തിൽ ചന്ദ്രബാബു നായിഡുവിനെ തെലുഗുദേശത്തിന്റെ നേതാവായി തെരഞ്ഞെടുത്തു. പാർട്ടി തന്നെ അതിൻ്റെ സ്ഥാപകനെ ഒതുക്കി. 

1995 സെപ്തംബറിൽ ചന്ദ്രബാബു നായിഡു ആന്ധ്രപ്രദേശിലെ മുഖ്യമന്ത്രിയായി. 1996 ജനുവരി 18-ന് എൻ.ടി. രാമറാവു നിര്യാതനായി. തുടർന്ന് ഈ പാർട്ടി നായിഡുപക്ഷം എന്നും ലക്ഷ്മീപാർവതി പക്ഷം എന്നും രണ്ടു വിഭാഗങ്ങളായി ഭിന്നിച്ചുമാറി. തെരഞ്ഞെടുപ്പിൽ ലക്ഷ്മീപാർവതി വിഭാഗം പരാജയപ്പെട്ടു. ചന്ദ്രബാബു നായിഡുവിന്റെ നേതൃത്വത്തിലുള്ള വിഭാഗം ശക്തിപ്രാപിച്ചു. 

ഈ തെരഞ്ഞെടുപ്പോടെ സംസ്ഥാനഭരണത്തോടൊപ്പം ദേശീയ രാഷ്ട്രീയത്തിലും വ്യക്തമായ സ്വാധീനം ചെലുത്തുന്ന പാർട്ടിയായി തെലുഗുദേശം മാറുകയുണ്ടായി. 1998-ൽ ഭാരതീയ ജനതാപാർട്ടിയുടെ നേതൃത്വത്തിലുള്ള കേന്ദ്രഗവൺമെന്റിന് തെലുഗുദേശം പ്രശ്നാധിഷ്ഠിത പിന്തുണ നല്കി. 1999-ലെ തെരഞ്ഞെടുപ്പിൽ ഭരണമുന്നണിയായ ദേശീയ ജനാധിപത്യ സഖ്യത്തിലെ ഏറ്റവും വലിയ രണ്ടാമത്തെ കക്ഷിയായിത്തീർന്നു തെലുഗുദേശം. 2004-ലെ പൊതുതെരഞ്ഞെടുപ്പിൽ പാർട്ടിക്കുണ്ടായ പരാജയം അതിന്റെ പ്രതാപത്തിന് മങ്ങലേല്പിച്ചു. പതിനഞ്ചാം ലോക്‌സഭയിൽ തെലുഗുദേശത്തിന്‌ 6 എം.പിമാരാണുള്ളത്. 

## അവലംബം


വർഗ്ഗം:ഇന്ത്യയിലെ രാഷ്ട്രീയകക്ഷികൾ
വർഗ്ഗം:തെലുഗുദേശം പാർട്ടി
ദീപക് മൊഹൊനി

ഇന്ത്യയിലെ പ്രഗല്ഭനായ വിപണി തന്ത്രജ്ഞനാണ്‌ **ദീപക് മൊഹൊനി**. സെൻസെക്സ്(sensex) എന്ന വാക്ക് ഇന്ത്യൻ വിപണി രംഗത്ത് ആദ്യമായി ഉപയോഗിച്ചത് മൊഹൊനിയാണ്‌. ഐ.ഐ.ടി. കാൺപൂരിൽ നിന്ന് ബിരുദവും കൊൽകത്ത ഐ.ഐ.എമ്മിൽ‍ നിന്ന് എം.ബി.എയും കരസ്ഥമാക്കി.

എകണോമിക് ടൈംസിലൂടെയും ബിസിനസ്സ് വേൾഡിലൂടെയും അദ്ദേഹമെഴുതിയ പംക്തികളാണ്‌ വിപണിയുടെ സാങ്കേതിക വിശകലനങ്ങൾക്ക് ജനകീയത നേടിക്കൊടുത്തത്.ബി.ബി.സി., സ്റ്റാർ ടി.വി., ദൂരദർശൻ, റൊയിട്ടേഴ്സ് ടി.വി. എന്നിവയിലും മൊഹൊനി പരിപാടികൾ അവതരിപ്പിച്ചുവരുന്നു.

ബിസിനസ്സ് പത്രമാധ്യമങ്ങൾ ദീപക് മൊഹൊനിയുടെ വിശകലനങ്ങൾ പ്രത്യാകം എടുത്തുദ്ധരിക്കാറുണ്ട്.

നിലവിൽ ഒരു കൺസൽറ്റിംഗ് കമ്പനി നടത്തിവരികയാണ്‌ ഇദ്ദേഹം.
## അവലംബം

വർഗ്ഗം:ധനകാര്യവിദഗ്ദ്ധർ
ദ്രുപദൻ

മഹാഭാരതത്തിലെ കഥാപാത്രമാണ്‌ ** ദ്രുപദൻ**(द्रुपद).ദ്രൗപദിയുടെ പിതാവും പാഞ്ചാല രാജ്യത്തെ രാജാവുമായിരുന്നു. പാഞ്ചാലൻ, പാഞ്ചാല്യൻ, പാഞ്ചാലരാജാവ്, പാർഷതൻ,പൃഷ്താത്മജൻ, സൗമകി, യജ്ഞസേനൻ തുടങ്ങിയ പേരുകൾ ഇദ്ദേഹത്തിന്റെ പര്യായങ്ങളായി പ്രയോഗിച്ചുകാണുന്നു. 

ഭരദ്വാജമുനിയുടെ ആശ്രമത്തിൽ ആയുധാഭ്യാസം നടത്തുന്ന വേളയിൽ സഹപാഠി ആയിരുന്ന ദ്രോണരുമായി ദ്രുപദൻ പ്രത്യേക സൗഹൃദം പുലർത്തിയിരുന്നു. താൻ രാജാവാകുമ്പോൾ ദ്രോണർക്ക് പകുതി രാജ്യം നല്കും എന്ന് ദ്രുപദൻ പറഞ്ഞിരുന്നു. വിദ്യാഭ്യാസാനന്തരം ദ്രുപദൻ പാഞ്ചാല രാജ്യത്തിന്റെ അധിപനായി. ഒരിക്കൽ ദ്രോണർ ദാരിദ്ര്യം മൂലം പഴയ സുഹൃത്തിനോട് സഹായം അഭ്യർഥിച്ചുകൊണ്ട് പാഞ്ചാലരാജ്യത്തെത്തി. എന്നാൽ ദ്രുപദൻ ദ്രോണരെ അവഹേളിച്ചു. ഇത് ദ്രോണരിൽ പക ഉളവാക്കുകയും അദ്ദേഹം പിന്നീട് തന്റെ ശിഷ്യനായ അർജുനനെക്കൊണ്ട് ദ്രുപദനെ ബന്ധനസ്ഥനാക്കി തന്റെ മുമ്പിൽ വരുത്തുകയും ചെയ്തു. പാഞ്ചാലരാജ്യം രണ്ടായി പകുത്ത് ദക്ഷിണപാഞ്ചാലം ദ്രോണർ ഏറ്റെടുക്കുകയും ഉത്തരപാഞ്ചാലം ദ്രുപദനു നല്കുകയും ചെയ്തു. 

ദ്രോണരെ ജയിക്കാൻ ശക്തിയുള്ള ഒരു പുത്രൻ ജനിക്കുവാൻ വേണ്ടി ദ്രുപദൻ യാഗം നടത്തി. യാഗാഗ്നിയിൽനിന്ന് ദൃഷ്ടദ്യുമ്നനും ദ്രൗപദിയും ഉയർന്നുവന്നു. ധൃഷ്ടദ്യുമ്നൻ ദ്രോണരെ വധിക്കുമെന്നൊരു അശരീരിയും ആ സമയത്തുണ്ടായി. 

യൗവനയുക്തയായ ദ്രൗപദിയുടെ സ്വയംവരത്തിനായി ദ്രുപദൻ ചില മത്സരങ്ങൾ ഏർപ്പെടുത്തി. സ്വയംവരത്തിൽ വേഷപ്രച്ഛന്നനായി പങ്കെടുത്ത അർജുനൻ മത്സരത്തിൽ ജയിക്കുകയും ദ്രൗപദിയെ സ്വന്തമാക്കുകയും ചെയ്തു. 

## മരണം
മഹാഭാരതയുദ്ധത്തിൽ ദ്രുപദൻ, ദ്രോണരാൽ വധിക്കപ്പെട്ടു.

## അവലംബങ്ങൾ

വർഗ്ഗം:മഹാഭാരതത്തിലെ കഥാപാത്രങ്ങൾ
ഉരാൻഷ്യ ബുക്ക്

1950ൽ അമേരിക്കയിലെ ഷിക്കാഗൊയിൽ മുദ്രണം ചെയ്ത ഒരു വലിയ പുസ്തകമാണ് **ഉരാൻഷ്യ ബുക്ക്**. ഈ പുസ്തകം 96 പ്രബന്ധങ്ങളുടെ ഒരു സമാഹാരമാണ്. 2000ൽപരം പേജുകൾ. ഈ പുസ്തകത്തിന്റെ എഴുത്തുകാർ ആരാണു് എന്നുള്ള കാര്യം അജ്ഞാതമാണു്. 

ഭൂമിയുടെ ഉൽപ്പത്തി, മനുഷ്യജാതിയുടെ ആരംഭം, ഭൂമിയെ പോലുള്ള മറ്റ് ഗ്രഹങ്ങളെപ്പറ്റിയുള്ള വിവരങ്ങൾ, ദൈവികഭരണത്തിനെപ്പറ്റിയുള്ള കാര്യങ്ങൾ തുടങ്ങിയവയാണു് ഈ പുസ്തകത്തിലെ പ്രതിപാദ്യ വിഷയം.

## അവലംബം

* Urantia Foundation The Urantia Foundation website — the original publisher but now one of several; copy of the book available online
* The Urantia Book Fellowship Website of The Urantia Book Fellowship
* Urantia Association International  Website of Urantia Association International
* Free Audio Book Listen to or download free MP3 audio of *The Urantia Book* from the Internet Archive.
* A review of ''The Urantia Book'' at ReligiousTolerance.org 
* A review of ''The Urantia Book'' at The Skeptic's Dictionary
* Urantia Book Related Web Sites Over 200 sites in 26 categories
* The Urantia Book Historical Society Thousands of digital documents from the 1900s to present
* Directory of global resources and organizations 
* Translations Portal Translations in over a dozen languages
* The Jesusonian Foundation Jesus and the *The Urantia Book*
*ഈ പുസ്തകത്തിന്റെ ഔദ്യോഗിക വെബ്ബ്സൈറ്റു്.  

വർഗ്ഗം:ഗ്രന്ഥങ്ങൾ
ദേവയാനി (വിവക്ഷകൾ)

*ദേവയാനി (ശുക്രാചാര്യരുടെ പുത്രി - പുരാണകഥാപാത്രം)
*ദേവയാനി (സുബ്രഹ്മണ്യസ്വാമിയുടെ പത്നി - പുരാണകഥാപാത്രം)
*ദേവയാനി നടി - തെന്നിന്ത്യൻ നടി
*ദേവയാനി (ഖണ്ഡകാവ്യം) - ചങ്ങമ്പുഴയുടെ ഖണ്ഡകാവ്യം
*കെ. ദേവയാനി - കേരളത്തിലെ ആദ്യകാല കമ്യൂണിസ്റ്റ് നേതാവ്
ഹിഷാം അബ്ബാസ്

ഒരു ഈജിപ്‌ഷ്യൻ പോപ് ഗായകനാണ്‌ മുഹമ്മദ് ഹിഷാം മഹ്മൂദ് മുഹമ്മദ് അബ്ബാസ് എന്ന് **ഹിഷാം അബ്ബാസ്**. 1963 സെപ്റ്റംബർ 13 ന് ഈജിപ്തിലെ കയ്റോയിലാണ്‌ അദ്ദേഹത്തിന്റെ ജനനം. *നാരി നാരേൻ* എന്നു തുടങ്ങുന്ന 'ഹബീബി ദാ' എന്ന ആൽ‌ബത്തിലെ ഗാനത്തിലൂടെ ഹിഷാം അബ്ബാസ്, അറേബ്യയിലെ മാത്രമല്ല അനറബ് ദേശത്തെ സംഗീതാസ്വാദകരുടെയും പ്രിയങ്കരനായി മാറി. 

## ജീവിത രേഖ

ഹിഷാമിന്റെ പ്രാഥമിക പഠനം ദാറുത്തിഫ്‌ൽ വിദ്യാലയത്തിലായിരുന്നു.പിന്നീട് അമേരിക്കൻ യൂനിവേഴ്സിറ്റി ഓഫ് കയ്റോയിൽനിന്ന് മെക്കാനിക്കൽ എൻ‌ജിനീയറിംഗിൽ ബിരുദമെടുത്തു. എൻ‌ജിനിയറിംഗിനേക്കാൾ കലാപരമായ കാര്യത്തിലായിരുന്നു ഹിഷാമിന്‌ താല്പര്യം. ‘പാറ്റ്സ് ബാൻഡ് ‘എന്ന സംഗീത ബാൻഡിലൂടെയാണ്‌ ഹിഷാം അബ്ബാസിന്റെ ഗാനരംഗത്തേക്കുള്ള തുടക്കം.

‘അലാ റിമിഷ് റുയൂന’,’എൽ വലാദ’ തുടങ്ങിയവ ആദ്യകാലത്തെ ഹിഷാമിന്റെ ഗാനങ്ങളായിരുന്നു. 1990 ളുടെ ആദ്യത്തിൽ "വഅന വ‌അന വ‌അന" ,*ഐൻ അൽസൂദ്*,*ഷൂഫി*,ഹബീബി ദാ (നാരീ നാരൈൻ) എന്നി വൻ വിജയം കൊയ്ത ഗാനങ്ങളിലൂടെ ഹിഷാം അബ്ബാസ് ശ്രദ്ധേയനാവുകയായിരുന്നു.

‘നാരീ നാരേൻ’ എന്ന ഗാനത്തിലെ ഹിന്ദി ഭാഗം പാടിയത് ബോംബെ ജയശ്രീയാണ്‌. ഈ ഗാനത്തിന്റെ പല ഭാഗവും ഇന്ത്യയിൽ നിന്നാണ്‌ ചിത്രീകരിച്ചത്.

## പുറത്തേക്കുള്ള കണ്ണികൾ
* Official Hisham Abbas fan site 

വർഗ്ഗം:പോപ്പ് ഗായകർ
വർഗ്ഗം:ഈജിപ്തിലെ പോപ്പ് ഗായകർ
വർഗ്ഗം:1963-ൽ ജനിച്ചവർ
വർഗ്ഗം:സെപ്റ്റംബർ 13-ന് ജനിച്ചവർ
കരോക്കി

റെക്കോർഡ് ചെയ്തുവെച്ച സംഗീതം ഉപയോഗിച്ചുകൊണ്ട് ഗാനമാലപിക്കുന്ന ഒരു സംഗീത വിനോദ രീതിയാണ്‌ **കരോക്കി**. ജപ്പാനിലാണ്‌ ഇതിന്റെ ആരംഭം. അമേച്വർ ഗായകരാണ്‌ ഈ രീതി കൂടുതലും സ്വീകരിക്കാറുള്ളത്. ജപ്പാൻ ഭാഷയിലെ ശൂന്യം എന്നർഥം വരുന്ന 'കരൊ' എന്ന വാക്കും ഓർക്കസ്‌ട്ര് എന്നർഥം വരുന്ന 'ഒകെസ്തുറ' എന്ന വാക്കും ചേർന്നാണ്‌ കരോക്കി എന്ന പേര്‌ ഉത്ഭവിച്ചത്.

## ചരിത്രം

ഓർക്ക്സ്‌‌ട്രയോ ബാൻഡോ സംഘടിപ്പിക്കുന്നത് അപ്രായോഗികമോ ചിലവേറിയതോ ആയ സമയത്ത് കലാകാരന്മാർ തങ്ങളുടെ സംഗീത പരിപാടികൾക്ക് കണ്ടെത്തിയ ഒരു രീതിയിൽനിന്നാണ്‌ കരോക്കിയുടെ തുടക്കം. 1970 കളുടെ ആദ്യത്തിലാണ്‌ ആദ്യ കരോക്കി യന്ത്രം ജപ്പാൻ സംഗീതജ്ഞനായ ദസീക്കെ ഇനൊ കണ്ടുപിടിക്കുന്നത്.പിന്നീടത് ജപ്പാനിലാകെയും മറ്റ് തെക്ക് കിഴക്കൻ ഏഷ്യയിലും ലോകത്തിന്റെ ഇതരഭാഗങ്ങളിലും ജനകീയമാവുകയായിരുന്നു.


വർഗ്ഗം:സംഗീത വിനോദങ്ങൾ
അജിനൊമോട്ടൊ (കമ്പനി)

രുചി വർദ്ധക വസ്തുക്കൾ,പാചക എണ്ണ,മരുന്നുകൾ എന്നിവ ഉത്പാദിപ്പിക്കുന്ന ഒരു ജപ്പാനീസ് കമ്പനിയാണ്‌ **അജിനൊമോട്ടൊ കോ.ഇൻ‌ക്**. 'രുചിയുടെ സത്ത്' എന്നാണ്‌ അജിനൊമോട്ടൊ എന്ന വാക്കിന്റെ അർത്ഥം.കമ്പനി ഉത്പാദിപ്പിക്കുന്ന എം.എസ്.ജി.(മോണോസോഡിയം ഗ്ലൂട്ടാമൈറ്റ്)യുടെ ട്രേഡ്മാർക്കായും അജിനൊമോട്ടൊ എന്ന പേര് ഉപയോഗിക്കുന്നു.ഭക്ഷണ വസ്തുക്കളിൽ രുചി വർദ്ധിപ്പിക്കുന്നതിനു വേണ്ടി ഇന്ന് വ്യാപകമായി ഉപയോഗിക്കുന്ന ഒരു ഫുഡ് സീസണിങ്ങാണ്‌ എം.എസ്.ജി.

2009 ഫെബ്രുവരി വരെ ലോകത്തിലെ എം.എസ്.ജി.യുടെ 33 ശതമാനം അജിനൊമോട്ടൊ ഉത്പാദിപ്പിച്ചിട്ടുണ്ട്.ഇരുപത്തി മൂന്നോളം രാജ്യങ്ങളിലായി വ്യാപിച്ചുകിടക്കുന്ന അജിനൊമോട്ടൊ കമ്പനിക്ക് ഇരുപത്തി അയ്യായിരത്തിലധികം ജോലിക്കാരുണ്ട്.
പോപ്‌കോൺ

ചോളം ചൂടാക്കുമ്പോൾ  അതിന്റെ ഉൾ‌വശത്തുള്ള പരിപ്പ് ചെറിയ ശബ്ദത്തിൽ പൊട്ടി വിരിഞ്ഞ് വരുന്ന പൂമ്പാറ്റയുടെ ആകൃതിയിലുള്ള വെള്ള നിറത്തോട്കൂടിയ ഭക്ഷ്യയോഗ്യമായ  ഒന്നാണ്‌‌ **പോപ്‌കോൺ **‍ അഥവാ  **ചോളാപ്പൊരി** . കൂൺ ആകൃതിയിലുമുള്ള ചോളാപ്പൊരിയുമുണ്ട്.

## ചരിത്രം
അമേരിക്കക്കാരാണ്‌   പോപ്‌കോൺ ആദ്യമായി കണ്ടുപിടിച്ചത്. 1930കളിൽ ലോകെത്തെ പ്രത്യേകിച്ചും അമേരിക്കയെ പിടിച്ചുകുലുക്കിയ സാമ്പത്തിക പ്രതിസന്ധികാലത്താണ് ഇടവേളകളിലെ ചെറുഭക്ഷണമായി പോപ്‌കോൺ ജനപ്രിയമാകുന്നത്. അക്കാലത്ത് എല്ലാ വാണിജ്യങ്ങളും പരാജയമായപ്പോൾ, താരതമ്യേന ചെലവ് കുറഞ്ഞ പോപ്‌കോൺ കച്ചവടത്തിലേക്ക് ജനങ്ങൾ തിരിയുകയായിരുന്നു. ചെറിയ കർഷകർക്ക് ഇതൊരു വരു‍മാന മാർഗ്ഗമായിമാറി.
രണ്ടാംലോക യുദ്ധസമയത്ത്  പഞ്ചസാരയുടെ ദൗർലഭ്യം കാരണം അമേരിക്കൻ ജനത പോപ്‌കോൺ ഭക്ഷിക്കുന്നത് മൂന്നിരട്ടിയോളമായി വർദ്ധിപ്പിച്ചു.

ഇന്ന് ലോകവ്യാപകമായി പോപ്‌കോൺ പ്രിയമേറിയ ഒരു ഇടഭക്ഷണം ആയി കണക്കാക്കപെടുന്നു.

## പാചകരീതി

വാണിജ്യാടിസ്ഥാനത്തിൽ പോപ്‌കോൺ ഉണ്ടാക്കുന്നതിന്‌  പ്രത്യേകമായ യന്ത്രം തന്നെ ആവശ്യമാണ്‌. എന്നാൽ ചെറിയ തോതിൽ പോപ്‌കോൺ പാചകം ചെയ്യുന്നതിന്‌ ഇതിന്റെ ആവശ്യമില്ല. ഒരു ആഴമുള്ള പാത്രം അടുപ്പത്ത് വച്ച് ചൂടായി വരുമ്പോൾ അല്പം പാചകയെണ്ണ ഒഴിക്കുക. അതിലേക്ക്  ഉണക്കിയെടുത്ത ചോളമണികൾ ചേർക്കുകയും പാത്രം കുറച്ച് സമയം അടച്ച് വെക്കുകയും ചെയ്യുക. അല്പസ്മയം കഴിയുമ്പോൾ പത്രത്തിനകത്തുള്ള ചോളം ചെറിയ ശബ്ദത്തിൽ പൊട്ടുന്നത് കേൾക്കാം. പൊട്ടുന്ന ശബ്ദം ഇല്ലതാകുന്നതോട്കൂടി പോപ്‌കോൺ തയ്യാറായി എന്ന് കണക്കാക്കാം.

പോപ്‌കോൺ ഉണ്ടാകുന്നതിനായുള്ള ചോളധാന്യം പ്രത്യാകമായി ഉണക്കി പാക്ക് ചെയ്തവ ഇന്ന് വിപണികളിൽ ലഭ്യമാണ്‌.

## അവലംബം

## കൂടുതൽ വായനക്ക്
* 
* 
* 

## പുറത്തേക്കുള്ള കണ്ണികൾ

* Popcorn Board (U.S.)
* Wyandot Popcorn Museum, Marion, OH 
* Kernel Exploding in Slow Motion 

വർഗ്ഗം:ഭക്ഷണപദാർത്ഥങ്ങൾ
സ്ലാക്സ്

സ്ലാക്‌വേർ അടിസ്ഥാനമാക്കിയുള്ള ഒരു ലൈവ് സി.ഡി. ഓപ്പറേറ്റിങ്ങ് സിസ്റ്റമാണ് **സ്ലാക്സ്**.കമ്പ്യൂട്ടറിന്റെ ഹാർഡ് ഡിസ്കിലേക്ക് ഇത് ഇന്സ്റ്റാൾ ചെയ്യേണ്ട ആവശ്യമില്ല.ഒന്നുകിൽ സി.ഡി.യിൽ നിന്നോ അല്ലെങ്കിൽ യു.എസ്.ബി. ഡ്രൈവിൽ നിന്നോ സ്ലാക്സ് പ്രവർത്തിപ്പിക്കാം.ഇപ്പോൾ ഏകദേശം 200MB-യോളമാണ് മൊത്തം ഓപ്പറേറ്റിങ്ങ് സിസ്റ്റത്തിന്റെ വലിപ്പം.സ്ലാക്സ് റാം മെമ്മറിയിൽ നിന്ന് പ്രവർത്തിപ്പിക്കനുള്ള ഒരു വകുപ്പും ഉണ്ട്.ചെക്ക് റിപ്പബ്ളിക്കുകാരനായ Tomáš Matějíček ആണ് ഇത് വികസിപ്പിച്ചെടുത്തത്.

## സ്ലാക്സ് അടിസ്ഥാനമാക്കിയുള്ളവ
സ്ലാക്സ് അടിസ്ഥാനമാക്കി പല ലിനക്സ് വിതരണങ്ങളും ഉണ്ട്.
* ആർഡിയസ്
* ബാക്ക്ട്രാക്ക്
* ഡി‌എൻ‌എ ലിനക്സ്
* സ്ലാംPP

## ഇതും കാണുക
* ലിനക്സ് വിതരണങ്ങളുടെ പട്ടിക

## പുറത്തേക്കുള്ള കണ്ണികൾ
* SLAX Homepage
* 
* MySLAX Creator  - utility used to create a customized SLAX Live CD
* SLAX Guide - fan site
* Unofficial SLAX Wiki
* Unofficial SLAX 6.x.x module list
* Customizing SLAX Configurations

വർഗ്ഗം:സ്ലാക്ക് വേർ‌ അടിസ്ഥാനമാക്കിയ ലിനക്സ് വിതരണങ്ങൾ
പപ്പി ലിനക്സ്

വളരെ ചെറിയ ഒരു ലൈവ് സിഡി ലിനക്സ് വിതരണമാണ് **പപ്പി ലിനക്സ്**.കുറഞ്ഞത് 64MB റാം മെമ്മറി ഉള്ള കമ്പ്യൂട്ടറുകളിൽ വരെ പപ്പി ലിനക്സ് പ്രവർത്തിക്കും.ഓപ്പറേറ്റിങ്ങ് സിസ്റ്റം മൊത്തത്തിൽ റാം മെമ്മറിയിൽ നിന്ന് പ്രവർത്തിപ്പിക്കാം എന്നതിനാൽ ഈ ലിനക്സ് പതിപ്പിന് വേഗത കൂടുതലായിരിക്കും.100MB-യോളമാണ് അടിസ്ഥാന ഓപ്പറേറ്റിങ്ങ് സിസ്റ്റത്തിന്റെ വലിപ്പം.ഇതിൽ സാധാരണ ഉപയോക്താക്കളുടെ ആവശ്യങ്ങൾക്കുള്ള വിവിധ ആപ്ലിക്കേഷനുകളും ഉൾപ്പെടുന്നു.
പപ്പി ഒരു സ്വതന്ത്ര ലിനക്സ് വിതരണമാണ്.അതായത് ഡെബിയൻ,ഫേഡോറ തുടങ്ങിയ മുൻനിര ലിനക്സ് വിതരണങ്ങളെ അടിസ്ഥാനമാക്കിയല്ല പപ്പി ലിനക്സ് നിർമ്മിക്കപ്പെട്ടിട്ടുള്ളത്.

## പ്രത്യേകതകൾ
സോഫ്റ്റ്‌വെയർ പാക്കേജുകൾ മാനേജ് ചെയ്യാൻ **പെറ്റ്ഗെറ്റ്**(PetGet) എന്ന സിസ്റ്റമാണ് പപ്പി ഉപയോഗിക്കുന്നത്.സി.ഡി.ഡ്രൈവ്, യു.എസ്.ബി ഡ്രൈവ്, മെമ്മറി കാർഡ്, കമ്പ്യൂട്ടർ നെറ്റ്‌വർക്ക് തുടങ്ങിയവയിൽ നിന്ന് പപ്പി വർക്ക് ചെയ്യിക്കാനാവും.മെമ്മറി ഉപയോഗം കുറക്കാനായി JWM വിൻഡോ മാനേജറുകളാണ് ഉപയോഗിക്കുന്നത്.

## അവലംബം


## പുറത്തേക്കുള്ള കണ്ണികൾ
*Official website 
*Community website
*Official Forum 
*
*''Puppy User'' - Everything About Puppy Linux 
*''Puppy Linux Review''
*''Getting to know Puppy Linux'' 
*''An In-Depth Look at Puppy Linux''
*''One year with Puppy Linux'' - DistroWatch Featured Story
*''Running Puppy Linux inside Mac OS X'' , - A tutorial on running Puppy Linux using Q to emulate it, before transferring it to a 256MB+ USB memory stick.
*''ReviewLinux.Com: Puppy Meet My USB Key'' 
*Ran Prieur, "Switching to Linux", by an avid Puppy Linux user.

വർഗ്ഗം:ലിനക്സ് വിതരണങ്ങൾ
ക്രൈസ്റ്റ് ദി റെഡീമർ

പുതിയ ഏഴു ലോകാത്ഭുതങ്ങളിലൊന്നാണ് 2007 മുതൽ തിരഞ്ഞെടുക്കപ്പെട്ട ബ്രസീലിലെ   റിയോവിൽ സ്ഥിതി ചെയ്യുന്ന യേശു ക്രിസ്തുവിന്റെ  പ്രതിമയായ **ക്രൈസ്റ്റ് ദി റെഡീമർ** ()  അഥവ **രക്ഷകനായ ക്രിസ്തു**  ഈ പ്രതിമക്ക്  വീതിയും  ഉയരവുമുണ്ട്. 635 ടൺ (700 short tons) ഉയരമുള്ള ഈ പ്രതിമ  ഉയരമുള്ള  കോർകോവാഡോ എന്ന മലയുടെ മുകളിലാണ് സ്ഥിതി ചെയ്യുന്നത്. ലോകത്തിലെ തന്നെ ഇത്തരത്തിലുള്ള പ്രതിമകളിൽ വലിയ ഒന്നാണ് ഇത്.  ബ്രസീലിന്റെ ക്രിസ്ത്യൻ മതത്തിന്റെ ഒരു പ്രധാന ചിഹ്നമായി ഈ പ്രതിമ നിലനിൽക്കുന്നു. 

ഉറച്ച കോൺക്രീറ്റാണ് ഈ പ്രതിമയുടെ പ്രധാന നിർമ്മാണ ഘടകം. 

ക്രിസ്തുമതത്തിന്റെ  ഒരു ചിഹ്നമായി നിൽക്കുന്ന ഈ പ്രതിമ റീയോ , ബ്രസീൽ എന്നിവിടങ്ങളിലെ ഒരു പ്രധാന സ്ഥലമായി സ്ഥിതി ചെയ്യുന്നു. 

## അവലംബം

## പുറത്തേക്കുള്ള കണ്ണികൾ

* Official web site
* Map  
* 3D model for use in Google Earth 

വർഗ്ഗം:ശിൽ‌പ്പങ്ങൾ
വർഗ്ഗം:ലോകമഹാത്ഭുതങ്ങൾ
ശികാര

[right|thumb|250px|[ദൽ തടാകം|ദൽ തടാകത്തിലെ ഒരു ശികാര]]
കശ്മീരിൽ, ശ്രീനഗറിലെ തടാകത്തിലും തോടുകളിലും ചരക്കു കടത്തുന്നതിനും യാത്രക്കുമായി ഉപയോഗിക്കുന്ന തടി കൊണ്ടു നിർമ്മിച്ച പരന്ന അടിവശമുള്ള ഒരുതരം വഞ്ചിയാണ് **ശികാര**. 50 അടിയോളം നീളമുള്ള ഇത്തരം വഞ്ചികളിൽ 30 ടൺ ഭാരം കയറ്റാനാകും. ഇത്തരത്തിലുള്ള ചെറിയ വഞ്ചികൾ യാത്രക്കായും ഒഴുകുന്ന കച്ചവടസ്ഥാപനമായും പ്രവർത്തിക്കുന്നു‌.
## അവലംബം

വർഗ്ഗം:ജലഗതാഗതം
എം.എസ്. ഗിൽ

1958 ബാച്ച് ഐഎഎസ് ഓഫീസറും മുൻ കേന്ദ്രമന്ത്രിയും ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണറുമായിരുന്ന പഞ്ചാബിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു 
** മനോഹർ സിംഗ് ഗിൽ (1936-2023) ** ഇദ്ദേഹം മുഖ്യ തിരഞ്ഞെടുപ്പ് കമ്മീഷണറായിരുന്ന 1996-2001 കാലയളവിലാണ് ഇലക്ട്രോണിക് വോട്ടിംഗ് മെഷീൻ ആദ്യമായി ഇന്ത്യയിലെ തിരഞ്ഞെടുപ്പുകളിൽ ഉപയോഗിക്കാൻ തുടങ്ങിയത്.

## ജീവിതരേഖ
അവിഭക്ത പഞ്ചാബിൽ 1936 ജൂൺ 14 ന് ജനനം. മസൂറിയിലെ സെൻ്റ് ജോർജ് സ്കൂളിൽ പ്രാഥമിക വിദ്യാഭ്യാസം പൂർത്തിയാക്കിയ ഗിൽ ലുധിയാന എസ്സിഡി കോളേജിൽ നിന്ന് ബിരുദവും പഞ്ചാബ് യൂണിവേഴ്സിറ്റിയിൽ നിന്ന് പിഎച്ഡിയും
പൂർത്തിയാക്കി. ഡിപ്ലോമ ഇൻ ഡെവലപ്മെന്റ് സ്റ്റഡീസ് കോഴ്സ് 
കേംബ്രിഡ്ജ് യൂണിവേഴ്സിറ്റിയിൽ നിന്നും നേടി.

1958 ബാച്ച് ഐഎഎസ് ഓഫീസറായി ഔദ്യോഗിക ജീവിതമാരംഭിച്ച ഗിൽ 1985 മുതൽ 1987 വരെ കോൺഗ്രസ് നേതാവായിരുന്ന ക്യാപ്റ്റൻ അമരീന്ദർ സിംഗ് 
പഞ്ചാബിലെ കൃഷി വകുപ്പ് മന്ത്രിയായിരുന്നപ്പോൾ കാർഷിക വകുപ്പ് സെക്രട്ടറിയായും പ്രവർത്തിച്ചു.

1996 ൽ ടി.എൻ.ശേഷൻ വിരമിച്ചപ്പോൾ
മുഖ്യ തിരഞ്ഞെടുപ്പ് കമ്മീഷണറായി ചുമതലയേറ്റു. ഗിൽ കമ്മീഷണറായിരുന്ന കാലയളവിലാണ് ഇലക്ട്രോണിക് വോട്ടിംഗ് മെഷീൻ നിലവിൽ വരുന്നത്. 

പിന്നീട് ഇലക്ട്രോണിക് വോട്ടിംഗ് മെഷീൻ 
ഇന്ത്യൻ തിരഞ്ഞെടുപ്പിലെ അനിവാര്യ ഘടകമായി മാറിയതും ശ്രദ്ധേയമാണ്.
ഇലക്ട്രോണിക് വോട്ടിംഗ് മെഷീൻ കൊണ്ടുവന്ന് തിരഞ്ഞെടുപ്പ് നടത്തിയതിന്
2000 ആണ്ടിൽ ഗില്ലിന് പത്മവിഭൂഷൺ പുരസ്കാരം ലഭിച്ചു.

## രാഷ്ട്രീയ ജീവിതം
2004-ൽ തിരഞ്ഞെടുപ്പ് കമ്മീഷണർ സ്ഥാനത്ത് നിന്ന് വിരമിച്ചതിന് ശേഷം 
ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന ഗിൽ 2004 ൽ തന്നെ പഞ്ചാബിൽ നിന്നുള്ള രാജ്യസഭാംഗമായി തിരഞ്ഞെടുക്കപ്പെട്ടു. 2008-ൽ ഗിൽ ആദ്യമായി കേന്ദ്രമന്ത്രിയായി.

2009-ലെ ലോക്‌സഭ തിരഞ്ഞെടുപ്പിൽ 
യു.പി.എ സർക്കാർ രണ്ടാമതും കേന്ദ്രത്തിൽ അധികാരത്തിൽ എത്തിയതോടെ രണ്ടാം മൻമോഹൻ സിംഗ്
മന്ത്രിസഭയിലെ കാബിനറ്റ് വകുപ്പിൻ്റെ ചുമതലയുള്ള യുവജന കായിക ക്ഷേമ മന്ത്രിയായി ചുമതലയേറ്റു. 2011-ൽ
സ്ഥിതി വിവരണ കണക്കിൻ്റെയും 
ആസൂത്രണത്തിൻ്റെയും അധിക ചുമതലയുള്ള കേന്ദ്രമന്ത്രി സ്ഥാനം ലഭിച്ചു.

2010-ൽ രണ്ടാമതും പഞ്ചാബിൽ നിന്നു തന്നെ വീണ്ടും രാജ്യസഭയിൽ എത്തിയ
ഗില്ലിൻ്റെ പടിയിറക്കം 2010-ൽ തന്നെ ഡൽഹിയിൽ വച്ച് നടന്ന കോമൺ വെൽത്ത് ഗെയിംസ് വഴിയായിരുന്നു.
കോമൺ വെൽത്ത് ഗെയിംസിൽ നടന്ന
വ്യാപക അഴിമതിയും കാര്യക്ഷമത ഇല്ലാത്ത നടത്തിപ്പും കാരണം 2011-ലെ കേന്ദ്ര മന്ത്രിസഭ പുനഃസംഘടനയിൽ ഗില്ലിനെ മന്ത്രിസ്ഥാനത്ത് നിന്ന് ഒഴിവാക്കിയതോടെ
2011-ൽ ഗിൽ കേന്ദ്ര മന്ത്രി സ്ഥാനം രാജിവച്ചു.

രാജ്യസഭാ കാലാവധി പൂർത്തിയായതോടെ
2016-ൽ സജീവ രാഷ്ട്രീയത്തിൽ നിന്നും വിരമിക്കൽ പ്രഖ്യാപിച്ച ഗിൽ വിശ്രമ ജീവിതത്തിലേക്ക് കടന്നു.

## രചിച്ച പുസ്തകങ്ങൾ
* Himalayan Wonder travels of lahaul and Spiti
* Tales from the hills

## മരണം
വാർധക്യ സഹജമായ അസുഖങ്ങൾക്ക് 
ചികിത്സയിൽ തുടരവെ 87-മത്തെ വയസിൽ 2023 ഒക്ടോബർ 15ന് അന്തരിച്ചു.

## അവലംബം

വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണർമാർ
വർഗ്ഗം:പഞ്ചാബിൽ നിന്നും രാജ്യസഭയിൽ അംഗമായവർ
വർഗ്ഗം:1936-ൽ ജനിച്ചവർ
വർഗ്ഗം:ഇന്ത്യൻ മുഖ്യതിരഞ്ഞെടുപ്പ് കമ്മീഷണർമാർ
വർഗ്ഗം:2023-ൽ മരിച്ചവർ
മുകുൾ വാസ്നിക്

നാലു തവണ ലോക്‌സഭാംഗം, 
രണ്ട് തവണ കേന്ദ്രമന്ത്രി എന്നീ നിലകളിൽ പ്രവർത്തിച്ച 2020 മുതൽ എ.ഐ.സി.സി ജനറൽ സെക്രട്ടറിയായി തുടരുന്ന മഹാരാഷ്ട്രയിൽ നിന്നുള്ള മുതിർന്ന കോൺഗ്രസ് നേതാവാണ്
** മുകുൾ വാസ്നിക്.(ജനനം: 27 സെപ്റ്റംബർ 1959) **
യൂത്ത് കോൺഗ്രസ്, എൻ.എസ്.യു.ഐ എന്നീ സംഘടനകളുടെ അഖിലേന്ത്യ പ്രസിഡന്റായും പ്രവർത്തിച്ചിട്ടുണ്ട്.
നിലവിൽ 2022 മുതൽ രാജസ്ഥാനിൽ നിന്നുള്ള രാജ്യസഭാംഗമായി തുടരുന്നു.

## ജീവിതരേഖ
മുൻ കോൺഗ്രസ് നേതാവും മൂന്ന് തവണ പാർലമെന്റംഗവുമായിരുന്ന ബാലകൃഷ്ണ വാസ്നിക്കിന്റെ മകനായി 1959 സെപ്റ്റംബർ 27ന് മഹാരാഷ്ട്രയിലെ നാഗ്പൂരിൽ ഒരു ദളിത് കുടുംബത്തിൽ ജനനം.
പ്രാഥമിക വിദ്യാഭ്യാസത്തിന് ശേഷം നാഗ്പൂർ യൂണിവേഴ്സിറ്റിയിൽ നിന്ന് ബിരുദം നേടി.

1984 -ൽ എൻ.എസ്.യു.ഐയുടെ ദേശീയ ട്രഷററായാണ് രാഷ്ട്രീയത്തിലെത്തിയത്.
പിന്നീട് യൂത്ത് കോൺഗ്രസ് അഖിലേന്ത്യ പ്രസിഡൻറും എ.ഐ.സി.സി ജനറൽ സെക്രട്ടറിയുമായി.

2009, 1998, 1991, 1984 എന്നീ വർഷങ്ങളിൽ നടന്ന 
ലോക്സഭ തിരഞ്ഞെടുപ്പുകളിൽ വിജയിച്ചപ്പോൾ
1996, 1999, 2014 വർഷങ്ങളിൽ നടന്ന 
ലോക്സഭ തിരഞ്ഞെടുപ്പുകളിൽ  പരാജയപ്പെട്ടു.

1993 മുതൽ 1996 വരെയും 2009 മുതൽ 2012 വരെയും കേന്ദ്ര കാബിനറ്റ് വകുപ്പ് മന്ത്രിയായും പ്രവർത്തിച്ചിട്ടുണ്ട്.

** പ്രധാന പദവികളിൽ **

* 2023- തുടരുന്നു : രാജ്യസഭാംഗം, രാജസ്ഥാൻ
* 2020 : എ.ഐ.സി.സി, ജനറൽ സെക്രട്ടറി
* 2009 : ലോക്സഭാംഗം, രാംടെക്ക്
* 2009-2012 : കേന്ദ്ര സാമൂഹിക നീതി ശാക്തീകരണ വകുപ്പ് മന്ത്രി
* 1998 : ലോക്സഭാംഗം, ബുൽധാന
* 1993-1996 : കേന്ദ്രമന്ത്രി, സംസ്ഥാന ചുമതല
* 1991 : ലോക്സഭാംഗം, ബുൽധാന
* 1988-1990 : അഖിലേന്ത്യ പ്രസിഡൻറ്, യൂത്ത് കോൺഗ്രസ്
* 1985-1986 : പ്രസിഡൻറ്, എൻ.എസ്.യു.ഐ
* 1984-1985 : ട്രഷറർ, എൻ.എസ്.യു.ഐ
* 1984 : ലോക്സഭാംഗം, ബുൽധാന..

## അവലംബം


വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:1959-ൽ ജനിച്ചവർ
സുബോധ് കാന്ത് സഹായ്

ഇന്ത്യയുടെ ഇപ്പോഴത്തെ കേന്ദ്രഭക്ഷ്യസംസ്കരണമന്ത്രിയാണ് **സുബോധ് കാന്ത് സഹായ്**. 1951 ജൂൺ 11-ന് ബീഹാറിലെ ലതെഹറിൽ ജനിച്ചു. മുമ്പ് ജനതാ പാർട്ടി അംഗമായിരുന്ന ഇദ്ദേഹം ഇന്ത്യൻ നാഷ്ണൽ കോൺഗ്രസിലാണ്. പതിനഞ്ചാം ലോകസഭാംഗമായ ഇദ്ദേഹം ജാർഖണ്ഡിലെ റാഞ്ചി മണ്ഡലത്തെ പ്രതിനിധീകരിക്കുന്നു. മന്മോഹൻ സിങ് ഒന്നാം മന്ത്രിസഭയിൽ ഭക്ഷ്യ സംസ്കരണ സഹമന്ത്രിയും വി.പി. സിങ് മന്ത്രിസഭയിൽ ആഭ്യന്തര സഹമന്ത്രിയുമായിരുന്നു.

വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:1951-ൽ ജനിച്ചവർ